Ούτε μια Ελένη Λιγότερη - Το Μωβ\nΔημοσιεύτηκε στισ 11/12/18 από matina\nΟύτε μια Ελένη Λιγότερη\nΑνακοίνωση του Μωβ για την Ελένη Τοπαλούδη\nΘέλουμε κι εμείς να εκφράσουμε τον αποτροπιαμό και την οργή μας για το έγκλημα του βιασμού, και κακοποίησης μιας νέας κοπέλας, που κατέληξε στο θάνατο στις 28-11, αφού την πέταξαν ημιθανή σε μια απόκρημνη παραλία για να την αποτελειώσει ο πνιγμός.\nΗ βία κατά των γυναικών χτυπάει κόκκινο, όπως λέμε συχνά τελευταία, αφού φέτος είχαμε ακραίες μορφές γυναικοκτονιών, με δύο τριπλούς φόνους γυναικών. Ο ένας στους Αγίους Αναργύρους όπου σύζυγος και εν ενεργεία αστυνομικός, σκότωσε με το υπηρεσιακό όπλο του την γυναίκα, την πεθερά, και το τρίχρονο κοριτσάκι του, τον Δεκέμβριο του 2017. Ο άλλος τριπλός φόνος, είναι όταν τρεις μετανάστριες βρέθηκαν πριν δυο μήνες στα ελληνικά βόρεια σύνορα, νεκρές-σφαγμένες με στρατιωτικό μαχαίρι, τίποτα άλλο δεν ακούστηκε γι’ αυτές.\nΣτο μεταξύ έχουμε τις συχνές γυναικοκτονίες ή συζυγοκτονίες, αλλά και τις καθημερινές μορφές βίας, την απαξίωση, την υποτίμηση, την παρενόχληση, την άσκηση εξουσίας από τους άντρες, σε γνωστές και άγνωστες γυναίκες, σε συναδέλφισσες, σε συνεργάτιδες.\nΤο σημαντικό πρόβλημα στην δραματική κατάληξη της Ελένης είναι ότι αρνήθηκε το βιασμό από δύο άντρες, αντιστάθηκε, και βρήκε φρικτό τέλος.\nΚαι το δραματικό ερώτημα είναι, πότε επιτέλους η κοινωνία θα δεχθεί ότι οι γυναίκες έχουν το δικαίωμα στην αυτονομία του σώματός τους και στη συνειδητή απόφαση για τις ερωτικές τους επαφές;\nΑυτό το ερώτημα έρχεται ξανά στην μεταθανάτια έρευνα για την Ελένη, όπου πολλά στερεότυπα, ανδρών και γυναικών δυστυχώς, έρχονται κάθε μέρα στο δημόσιο λόγο με ερωτήματα αν ήταν σεμνό και καλό κορίτσι, αν είχε ερωτικούς συντρόφους και ποιους, και μήπως η ίδια με τη συμπεριφορά της οδήγησε στη θανάτωσή της. Είναι τραγικό τα θύματα γυναικοκτονιών να υφίστανται κι έναν δεύτερο, εξευτελιστικό θάνατο, εξαιτίας κάποιων σχολίων στα social media, που αναπαράγουν ό,τι πιο στερεοτυπικό, σκοταδιστικό και σεξιστικό υπάρχει στην κοινωνία αλλά και ανάλογων τηλεοπτικών εκπομπών. Και ακόμα, καταγγέλλουμε ότι ο όρος γυναικοκτονία (δολοφονία γυναίκας λόγω του φύλου της) απουσιάζει από τον δημόσιο λόγο αλλά και από τη νομοθεσία.\nΠότε θα γίνει συνείδηση ότι η κάθε γυναίκα έχει δικαίωμα να κάθεται σπίτι της ή να διασκεδάζει, χωρίς να επικρέμαται η δαμόκλειος σπάθη της απαξίωσης ή της τιμωρίας όταν δεν πληροί το φαντασιακό στερεότυπο της σεμνής και υπάκουης;\nΑκόμα καταγγέλλουμε ότι συχνά η δικαιοσύνη δεν είναι τυφλή, αντίθετα κρίνει με συμπάθειες προς τα καλά παιδιά της τοπικής κοινωνίας αλλά και με ρατσισμό, θεωρώντας ότι οι δολοφόνοι είναι οι κακοί αλλοδαποί κι όχι τα ΄»δικά μας παιδιά». Δυστυχώς, η αθώωση των βιαστών με τέτοια κριτήρια είναι συχνό φαινόμενο, στο οποίο γίναμε μάρτυρες σε πολλά δικαστήρια όπου έχουμε παρευρεθεί για αλληλεγγύη.\nΕπίσης, οι αστυνομικές αρχές συχνά αποθαρρύνουν και κουκουλώνουν το έγκλημα της βίας κατά των γυναικών ή του βιασμού, όπως καταγγέλθηκε συγκεκριμένα με αφορμή το φόνο της Ελένης στη Ρόδο, ενώ ο τραγικός πατέρας της νεκρής κατάγγειλε ότι υπάρχουν κυκλώματα που βιάζουν και εκβιάζουν κορίτσια, αλλά φαίνεται ότι η αστυνομία και οι δικαστικές αρχές δεν ήξεραν τίποτα για όλα αυτά.\nΟ αγώνας των γυναικών δεν γυρίζει πίσω. Απαιτείται αλλαγή της νομοθεσίας, της πρακτικής της αστυνομίας και των δικαστηρίων, αλλά πρωτίστως της κοινωνικής συνείδησης και της αποδοχής της αρχής της ισότητας των φύλων.\nΑπαιτείται πάνω απ’ όλα ένα δυνατό, αυτόνομο γυναικείο και φεμινιστικό κίνημα, που θα αντιστέκεται με πολλούς τρόπους σε κάθε μορφής βία ή και άλλων διακρίσεων, και απαιτείται από την κοινωνία να κατανοήσει επιτέλους ότι η καταπίεση των γυναικών και η άσκηση εξουσίας στα σώματά μας είναι το πιο διαδεδομένο και πανάρχαιο χαρακτηριστικό των κοινωνιών. Μόνο ένα τέτοιο κίνημα θα μπορεί να εμπνεύσει αυτοπεποίθηση στις γυναίκες για να διεκδικούμε όσα δικαιούμαστε σε κάθε στιγμή της ζωής μας. Και αυτό το κίνημα δυναμώνει τα τελευταία χρόνια διεθνώς.\nΕμείς θα συμμετέχουμε σε κάθε εκδήλωση διαμαρτυρίας για το τελευταίο κακούργημα, αντίστασης και αλληλεγγύης σε κάθε μορφής βία, αλλά απαιτούμε από την κοινωνία να μην περιμένει μια ακραία μορφή βίας για να ξυπνήσει και να αντισταθεί. Ακόμα περισσότερο, αναμένουμε από τις φοιτήτριες να διαμαρτυρηθούν για το φρικτό αυτό έγκλημα.\nΌταν ένας αστυνομικός σκότωσε ένα νέο παιδί, πριν 10 χρόνια, ο κόσμος ξεσηκώθηκε. Όταν δολοφονήθηκε ο Παύλος Φύσσας από συνεργεία της Χρυσής Αυγής, επίσης και ευτυχώς. Όταν δολοφονείται μια γυναίκα, και μάλιστα με τόσο βάρβαρο τρόπο, οι αντιδράσεις είναι περιορισμένες και στιγμιαίες. Γιατί δίνεται τόσο μικρή σημασία στις ζωές των γυναικών;\nΤο Διοικητικό Συμβούλιο του Μωβ 10-12-2018\nΚαλούμε στην εκδήλωση διαμαρτυρίας που οργανώνουν γυναικείες και φεμινιστικές συλλογικότητες στην Αθήνα, Καπνικαρέα, την Παρασκευή 14 Δεκεμβρίου, στις 6 μ.μ. Θα συναντηθούμε εκεί για διαμαρτυρία και θα πραγματοποιήσουμε πορεία, χωρίς αποκλεισμούς. Μας αφορά όλες, αντιστεκόμαστε μαζικά.\nΗ αρχική φωτογραφία είναι από διαμαρτυρία για τη βία κατά των γυναικών στο Ισραήλ, πριν λίγες ημέρες. Τα κόκκινα παπούτσια έχουν γίνει σύμβολο του φεμινιστικού κινήματος διεθνώς, γι’ αυτές που απουσιάζουν.\nΚατηγορίεςslider, Ανακοινώσεις, Δ.Σ. του Μωβ, Έμφυλη Βία\nΠροηγούμενο άρθροΠροηγούμενη Βγάλτο! Κάνει φασαρία\nΕπόμενο άρθροΕπόμενο Η μεγαλοφυΐα και η ευτέλειά της


Samsung 840 series Evo (120GB) – Linux – NickTux\nSamsung 840 series Evo (120GB) – Linux\nNickTux\tLinux,Tutorials\t 12/09/2014 28/02/2017 2 Minutes\nΕπειδή πραγματικά έχω εκπλαγεί από το πόσοι έχουν αγοράσει τον συγκεκριμένο SSD, μέσα σε αυτούς κι εγώ, είπα να γράψω μερικές πληροφορίες που αφορούν την συγκεκριμένη σειρά δίσκων, πάντα σε σχέση με το Linux. Ίσως φανούν χρήσιμες σε κάποιους.\nΥποθέτω λοιπόν ότι κάποιος έχει εγκαταστήσει μια, τουλάχιστον, Linux διανομή στον SSD, αν και μερικές αναφορές είναι ίσως κάπως πιο γενικές και ανεξάρτητες από το λειτουργικό σύστημα.\nΕίμαστε στο 2014\nΝαι, μην ξεχνάμε το ημερολογιακό έτος στο οποίο βρισκόμαστε έτσι; Η τεχνολογία (τεχνογνωσία..κλπ) καλπάζει. Πάντα συνέβαινε αυτό, αλλά όσο περνάει ο καιρός οι ρυθμοί αυξάνονται. Τι θέλω να επισημάνω; Οι SSD δεν είναι όπως όταν πρώτο-βγήκαν. Ίσως θα έπρεπε να κάνουμε ένα delete όλα όσα έχουμε διαβάσει στο παρελθόν.\nΌχι, δεν θα χαλάσει ο δίσκος σε ένα χρόνο ή έξι μήνες (εκτός και αν είναι ελαττωματικός). Αντέχουν πλέον αρκετές εκατοντάδες TB (ναι TeraByte) εγγραφών και η αντοχή αυτή όσο περνά ο καιρός αυξάνεται σημαντικά (πλησιάζοντας το PetaByte).\nΤελικά το καλύτερο marketing απ’ όλα είναι αυτό. Δεν υπάρχει κάτι άλλο. Όταν αυτό που αγοράζεις αξίζει τα λεφτά του, είσαι ένας ευχαριστημένος καταναλωτής και θα αγοράσεις ξανά. Ο συγκεκριμένος δίσκος λοιπόν, είναι value for money. Είμαι κάτοχος περί τους 9 μήνες και μπορώ να το πω.\nΆλλος ένας «αντίκτυπος» του ημερολογιακού έτους που βρισκόμαστε είναι ότι, οι SSD δεν είναι απλησίαστοι πλέον. Γενικά οι τιμές έχουν γίνει πολύ πιο προσιτές απ’ ότι ήταν κάποτε. Δεν χρειάζεται λοιπόν να τον προσέχουμε ως κόρη οφθαλμού. Τα σημαντικά μας αρχεία πρέπει να προσέχουμε ως τέτοια, γι’ αυτό μην ξεχνάμε – πάντα backup. Δεν υπάρχουν άλλες δικαιολογίες.\nLinux & SSD\nΦυσικά και το Linux υποστηρίζει άρτια τους SSD δίσκους. Το λεγόμενο TRIM λειτουργεί χωρίς προβλήματα (πλέον) και ίσως θα έπρεπε να γράψω μόνον αυτή την πρόταση και να κλείσω εδώ το κεφάλαιο Linux.\nΠραγματικά δεν χρειαζόμαστε(πλέον) κάτι άλλο. Υπάρχουν κάποιες αξιοσημείωτες περιπτώσεις στις οποίες θα αναφερθούμε παρακάτω, αλλά σε γενικότερο βαθμό το Linux είναι SSD ready.\n/etc/fstab & fstrim\nΣίγουρα όσοι έχετε ασχοληθεί με Linux και SSD θα γνωρίζετε το αρχείο /etc/fstab το οποίο θα έχετε(πιθανότατα) ήδη επεξεργαστεί.\nΝα προσθέσουμε εγγραφές σε αυτό το αρχείο όπου να στέλνουμε το /var/log/ στην RAM, το /tmp/ στην RAM, το ένα στην RAM το άλλο στην RAM, μέχρι να ανακαλύψουμε ότι δεν έχουμε πλέον άλλη RAM για να στείλουμε κάτι. Αν μπορούσαμε θα στέλναμε όλο το λειτουργικό στην RAM να τελειώνουμε. Τότε τι να τον κάνουμε τον SSD;\nΠραγματικά δεν χρειάζεται να στείλετε όλο τον κόσμο στην RAM. Επαναλαμβάνω ότι οι εγγραφές που υποστηρίζουν πλέον οι SSD έχουν αυξηθεί κατά πολύ. Δεν θα εξοικονομήσουμε κάτι στέλνοντας τα πάντα στην RAM.\nΠροσωπικά δεν έχω καμία έξτρα εγγραφή στο fstab που να αφορά τον SSD.\nΣε ότι αφορά το TRIM, εδώ οι απόψεις διίστανται. Άλλοι υποστηρίζουν ότι η discard είναι καλύτερη, μιας και την TRIM λειτουργία την αναλαμβάνει ο πυρήνας(kernel), άλλοι ότι είναι χειρότερη και γι’ αυτό τον λόγο χρησιμοποιούν ένα εργαλείο ονόματι fstrim.\nΑπό διάφορες μετρήσεις που έχουν γίνει, έχει βγει το συμπέρασμα ότι η discard είναι χειρότερη σε ότι αφορά την απόδοση. Ο λόγος είναι ότι κάνει TRIM επί τόπου, όποια αλλαγή αναγνώσει. Έτσι, διαγράφοντας π.χ. μεγάλα αρχεία ή πολλά μικρά, το αυτόματο TRIM που θα γίνει μέσω της discard ίσως σας δώσει την εντύπωση ενός αργού SSD.\nΗ fstrim από την άλλη, λειτουργεί βάσει προγράμματος. Εμείς φτιάχνουμε αυτό το πρόγραμμα μέσω του cron. Στο Ubuntu 14.04 μάλιστα, υπάρχει έτοιμο script στο /etc/cron.weekly, όπου καλεί την fstrim να κάνει TRIM στους απαιτούμενους καταλόγους. Μια φορά την βδομάδα λοιπόν.\nΔεν θα μπω εδώ στην αντιπαράθεση τι είναι καλύτερο, θα αφήσω τους developers να φαγώνονται γι’ αυτό. Προσωπικά χρησιμοποιώ την fstrim. Κάτι άλλο σημαντικό (για την fstrim) είναι ότι έχει αναφερθεί πως λειτουργεί σωστά και out of the box μόνο με Samsung και Intel δίσκους. Οι υπόλοιποι κατασκευαστές θέλουν πρώτα δοκιμή.\nΜα γιατί; Βγάζει κάποιο νόημα να φτιάξει κάποιος το /home του σε HDD και το λειτουργικό σε SSD; Θα χάσει την μισή τουλάχιστον «ευχαρίστηση» της ταχύτητας. Νόημα βγάζει να μεταφέρουμε τους προσωπικούς μας καταλόγους Downloads, Videos, Pictures…, σε έναν HDD και αυτό μόνον αν κάνουμε βαριά χρήση. Συλλογή ταινιών – τραγουδιών, κατεβάζουμε συνεχώς torrents…κλπ.\nΣτον προσωπικό κατάλογο /home/ αποθηκεύεται το μεγαλύτερο ποσοστό ρυθμίσεων των προγραμμάτων και οι προσωπικές μας ρυθμίσεις. Αυτά, θέλουμε να λειτουργούν γρηγορότερα και καλύτερα μέσω του SSD. Το Gimp να φορτώνει ακαριαία, το Libreoffice το ίδιο..κλπ.\nΜε την swap τι γίνεται;\nΟκ, εδώ ίσως έχει κάποιο νόημα, διότι η swap χρησιμοποιείται ως εικονική μνήμη και οι εγγραφές εκεί είναι μαζικές. Πέφτει πολύ caching στην swap και καλό θα ήταν να μην επιβαρύνουμε τον SSD με τέτοιες εγγραφές.\nΜιας και ανέφερα το caching, ούτε χρειάζεται να δημιουργούμε hackiες για να μεταφέρουμε την cache του Chrome ή του Firefox στην RAM ή να την απενεργοποιούμε εντελώς. Ειλικρινά δηλαδή, σε βάθος χρόνου δεν θα έχουμε κερδίσει τίποτα το αξιόλογο.\nΑν έχουμε αρκετή μνήμη (4GB και πάνω), ίσως να σκεφτούμε να μην δημιουργήσουμε καθόλου swap. Εξάλλου δεν θα την χρησιμοποιήσουμε και ποτέ, εκτός βέβαια αν λειτουργούμε προγράμματα απαιτητικά σε μνήμη RAM ή αν υπάρχει κάποιο memory leak (συνήθως στο γραφικό περιβάλλον).\nΑν ωστόσο δεν υπάρχει άλλη λύση, δηλαδή χρειαζόμαστε την swap και δεν έχουμε έναν HDD να την «πετάξουμε» εκεί, τότε καλό θα είναι να ενεργοποιήσουμε μια παράμετρο που θα λέει σε απλά ελληνικά:\n«χρησιμοποίησε την swap μόνον όταν υπάρχει απόλυτη ανάγκη, μόνον όταν εξαντληθεί σχεδόν εντελώς η φυσική μνήμη».\nΤην παράμετρο αυτή την ενεργοποιούμε με την παρακάτω εντολή\necho "vm.swappiness = 10" | sudo tee /etc/sysctl.d/swappiness.conf\nΣτην επόμενη επανεκκίνηση θα τεθεί σε λειτουργία\nή μπορούμε να δώσουμε την παρακάτω εντολή ως διαχειριστές για να την θέσουμε σε λειτουργία άμεσα.\nsysctl -p /etc/sysctl.d/swappiness.conf\nΤο S.M.A.R.T είναι ένα εργαλείο στο οποίο πρέπει να δίνουμε ιδιαίτερη προσοχή. Μας προειδοποιεί για τυχών βλάβες στον δίσκο, όπως μας δίνει και άλλες σημαντικές πληροφορίες γι’ αυτόν. Στο Linux υπάρχει ένα αρκετά καλό πρόγραμμα ονόματι smatmontools το οποίο δεν είναι προ-εγκατεστημένο (στις περισσότερες διανομές). Αντί αυτού, συνήθως χρησιμοποιείται μια λειτουργία της εφαρμογής Disks, όπου και αυτή η εφαρμογή προσπαθεί να διαβάσει το SMART του κάθε δίσκου που έχετε. Προσωπικά, εμπιστεύομαι περισσότερο το smatmontools το οποίο είναι κατασκευασμένο γι’ αυτήν και μόνο την δουλειά. Εγκαταστήστε το στην διανομή σας (το αντίστοιχο GUI ονομάζεται GSmartControl).\nΘα πρέπει να έχουμε στο μυαλό μας ότι οι τιμές του SMART είναι πάντοτε vendor specific. Πάντοτε όμως. Τα αποτελέσματα ενός Western Digital και ενός Samsung και ενός Hitachi, θα σημαίνουν άλλα πράγματα για τον κάθε δίσκο.\nΗ Samsung λοιπόν, έχει φτιάξει ένα πολύ καλό documentation για την συγκεκριμένη σειρά SSD. Αφήστε στην άκρη τις πληροφορίες που πιθανών έχετε βρει δεξιά κι αριστερά και επισκεφτείτε την official σελίδα. Εκεί εξηγούνται οι τιμές μια προς μια και παρακάτω θα αναφέρω όσες θεωρώ σημαντικές.\nΤις τιμές αυτές πως τις βλέπουμε; Αν εγκαταστήσουμε το GSmartControl, δεν έχουμε παρά να το ανοίξουμε και να μεταβούμε στην δεύτερη καρτέλα(Attributes). Αν εγκαταστήσουμε το CLI tool, τότε δίνουμε την παρακάτω εντολή.\nτο X το αντικαθιστούμε με το γράμμα του δίσκου που αντιπροσωπεύει τον SSD (σε περίπτωση που έχουμε περισσότερους από έναν δίσκους – π.χ και έναν HDD), π.χ /dev/sda.\nΑνοίγοντας το GSmartControl, στην πρώτη καρτέλα βλέπουμε κάποιες γενικές πληροφορίες για τον δίσκο μας, καθώς και πληροφορίες για το ίδιο το πρόγραμμα. Κάτω-κάτω βλέπουμε και τον γενικό βαθμό υγείας(να τον πούμε έτσι). Εκεί συνήθως γράφει PASSED, αλλά οι σημαντικότερες τιμές (με λεπτομέρειες) βρίσκονται στην επόμενη καρτέλα που ονομάζεται Attributes.\nΟι κατασκευαστές έχουν εφεύρει το SMART ως ένα εργαλείο προειδοποίησης για τους χρήστες. Καλό θα είναι να ελέγχετε τον δίσκο σας σχετικά συχνά (π.χ μια φορά τον μήνα, αναλόγως και τη χρήση βέβαια) για να βλέπετε τι γίνεται. Μην βρεθείτε προ-εκπλήξεως και ξαφνικά σταματήσει να λειτουργεί.\nΣτην παραπάνω εικόνα βλέπουμε δυο είδη τιμών. Τις old-age και τις pre-failure. Οι pre-failure μάλιστα είναι σημειωμένες με bold, καθώς θεωρούνται σημαντικότερες από τις old-age. Τι σημαίνει όμως old-age και τι pre-failure και πως τις κοιτάμε;\nΟι old-age έχουν άμεση σχέση με την ηλικία του δίσκου. Με τα «γηρατειά». Πρέπει να τις κοιτάμε πάντα σε σχέση με την τιμή Threshold. Αν είναι ίσες ή μικρότερες (το RAW δηλαδή) από το Threshold, τότε ο δίσκος μας είναι ένας ηλικιωμένος δίσκος.\nΟι pre-fail που θεωρούνται και σημαντικότερες, υποδεικνύουν πιθανό fail του δίσκου. Αυτές πρέπει να τις κοιτάμε σε σχέση (πάλι) με τις Τhreshold τιμές και δεν πρέπει να είναι ίσες ή να πλησιάζουν την τιμή της Threshold. Σε μερικές περιπτώσεις δεν πρέπει να είναι ούτε μικρότερες. Αναγνωρίζω ότι αυτό που γράφω είναι πολύ γενικό, αλλά όπως είπα, οι τιμές είναι vendor specific και εκτός αυτού, η κάθε τιμή έχει το δικό της νόημα.\nΟι άλλες δυο στήλες Normalized και Worst έχουν και αυτές σχέση με την στήλη Τhreshold, αλλά δεν είναι ανάγκη να κάνουμε κάποια σύγκριση εμείς. Η σύγκριση εκεί γίνεται αυτόματα και τα αποτελέσματα αναγράφονται στην στήλη Failed. Αν η τιμή στην στήλη Failed αλλάξει από never (ή When_Failed) σε κάτι άλλο, π.χ Failing_Now, τότε θα πρέπει να ανησυχούμε.\nΗ πρώτη τιμή αναφέρεται στους επανατοποθετημένους τομείς του δίσκου. Κάθε δίσκος έχει μια περιοχή που ονομάζεται spare_area και από εκεί παίρνει και επανατοποθετεί τυχών χαλασμένους τομείς. Τομείς στους οποίους δεν μπορεί να γράψει πλέον καμία τιμή. Η ποσότητα των τομέων που μπορούν να επανατοποθετηθούν καθορίζεται συνήθως από το μέγεθος του δίσκου, το firmware και φυσικά τον κατασκευαστή. Οι συγκρίσεις δείχνουν πως οι SSD υποφέρουν αρκετά λιγότερο από αυτή την τιμή, απ’ ότι οι HDD δίσκοι και αυτό οφείλεται στον τρόπο με τον οποίο λειτουργούν.\nWear Leveling Count (Chip)\nΗ τιμή αυτή έχει άμεση σχέση με την υγεία του δίσκου μας. Η υγεία ενός SSD μπορεί να εξαντληθεί από τις εγγραφές δεδομένων και αυτή η τιμή δείχνει ακριβώς αυτό. Έχει άμεση σχέση με το P/E cycle (Program/Erase). Ως P/E cycle μπορούμε να θεωρήσουμε την ολοκληρωτική εγγραφή και διαγραφή δεδομένων στον δίσκο μας, συνολικού όγκου όσο η χωρητικότητά του. Για παράδειγμα, όταν έχουν γραφεί και διαγραφεί δεδομένα συνολικού όγκου 120GB, για τον συγκεκριμένο δίσκο, αυτός είναι ένας κύκλος P/E. Τα δεδομένα που αποτελούν τον P/E κύκλο, εγγράφονται στο SMART μετά από κάθε λειτουργία TRIM. Η αντοχή των δίσκων καθορίζεται από την τεχνολογία της NAND και ο συγκεκριμένος είναι TLC. Η τιμή που έχει αναφερθεί για τον συγκεκριμένο δίσκο, μετά από διάφορα exhausted tests, είναι από 1.000-1.500 P/E (ουαου, τι είπες τώρα; ).\nΩστόσο, μη βιαστείτε να βγάλετε συμπέρασμα για την διάρκεια εγγραφών σε GB. Αυτό εξαρτάται και από το write amplification και για τον συγκεκριμένο δίσκο θα δώσω ένα παράδειγμα (βασισμένο σε πολλά τεστ που έχουν γίνει). Εγγράφοντας περί τα 10GB την ημέρα(την ημέρα λέμε – GB λέμε) η διάρκεια ζωής του δίσκου θα είναι περί τα 11 χρόνια.\nΑλήθεια τώρα, ποιος γράφει 10GiB καθημερινά στον δίσκο του;\nΈχει άμεση σχέση με την πρώτη τιμή (Reallocated_Sector_Count), δεν είναι κάτι διαφορετικό. Αν παρατηρήσετε διαφορές στις δυο τιμές, τότε λάβετε υπόψιν σας και τις δυο, με την μεγαλύτερη να σας ανησυχεί περισσότερο.\nRuntime Bad Count (total)\nΑυτή η τιμή δείχνει την συνολική αποτυχία read/write και erase. Φυσικά η μηδενική τιμή είναι ότι καλύτερο.\nΔεν θα εξετάσω άλλες τιμές, όχι ότι δεν είναι σημαντικές, αλλά οι pre-fail νομίζω ότι είναι οι σημαντικότερες.\nΜια τελευταία τιμή που καλό θα είναι να βλέπουμε, είναι οι συνολικές εγγραφές που έχουν γίνει στον δίσκο\nTotal LBAs Written. Για να μετατρέψουμε αυτή την τιμή σε ΤB(TeraByte), δεν έχουμε παρά να χρησιμοποιήσουμε απλά μαθηματικά\n(RAW x 512)÷(1024x1024x1024x1024)= ΤB . Για GB(GigaByte) αφαιρέσετε το ένα 1024 από την παρένθεση.\nOver Provisioning (OP)\nTo Over Provisioning είναι μια μέθοδος που χρησιμοποιείται στους SSD και αυτό που κάνει είναι να θέτει ένα μόνιμο μέγεθος χώρου, τον οποίο θα χρησιμοποιεί ο SSD για να «κάνει την δουλειά του». Φανταστείτε αυτόν τον χώρο ως «πάγκο εργασίας». Τον ονομάζουν spare area ή swap area. Η Samsung μέσα από την Official εφαρμογή της (Samsung Magician) η οποία δυστυχώς είναι διαθέσιμη μόνο για Windows, διευκολύνει τον χρήστη να φτιάξει έναν τέτοιο χώρο με ένα κλικ. Το δε προτεινόμενο μέγεθος είναι 10% του συνολικού χώρου, αν και ο χώρος που θα δώσουμε εξαρτάται άμεσα από το συνολικό μέγεθος του δίσκου μας. Στα 120GB, 10GB είναι μια χαρά.\nΘα πρέπει να γνωρίζουμε πως η σειρά SSD 840 έρχεται ήδη με το μικρότερο δυνατό μέγεθος OP, το οποίο είναι 7%. Αυτός ο χώρος είναι κρυφός και δεν μπορούμε να τον διαχειριστούμε, ούτε να τον δούμε. Αν θέλουμε να αυξήσουμε αυτόν τον χώρο (η ίδια η Samsung αναφέρει πως είναι μια καλή μέθοδος και αύξησης των επιδόσεων, αλλά και της συνολικής διάρκειας ζωής του δίσκου), δεν έχουμε παρά να φτιάξουμε έναν unallocated χώρο στο τέλος του δίσκου. Μπορούμε να χρησιμοποιήσουμε το Gparted γι’ αυτή τη δουλειά. Είναι καλό (σχεδόν προαπαιτούμενο) να κάνουμε ένα TRIM χειροκίνητα σε όλο τον δίσκο (fstrim) πριν φτιάξουμε τον unallocated χώρο μας.\nFirmware & αναβάθμιση\nΚάθε σοβαρός κατασκευαστής βγάζει ανά χρονικά διαστήματα(δεν θα πω τακτά, εξαρτάται από το αν υπάρχει ανάγκη), μια αναβάθμιση για το firmware του hardware που χρησιμοποιούμε. Στους SSD ειδικότερα, είναι καλό να κάνουμε αναβάθμιση του firmware, καθώς αυτό μπορεί να έχει μέχρι και άμεση σχέση με την επέκταση διάρκειας της ζωής του δίσκου μας(συνήθως όμως έχει σχέση με την καλύτερη απόδοση-ταχύτητα). Βέβαια οι αναβαθμίσεις firmware το κακό που έχουν είναι ότι συνήθως (όχι πάντα) είναι one way. Δεν υπάρχει δηλαδή διαδικασία υποβάθμισης. Αν όμως παρατηρήσουμε σοβαρά προβλήματα μετά την αναβάθμιση, τότε μπορούμε να γυρίσουμε στο προηγούμενο firmware, συνήθως, με την διαδικασία της εκ νέου εφαρμογής. Αν φυσικά το προηγούμενο firmware είναι διαθέσιμο για download.\nΕπίσης, ένας σοβαρός κατασκευαστής δεν επαφίεται στο λειτουργικό σύστημα για να αναβαθμίσει το firmware του υλικού του. Έλεος δηλαδή αν πρέπει να έχω Windows για να κάνω αναβάθμιση του Firmware του BIOS ή του δίσκου ή οποιουδήποτε άλλου υλικού και με τον φόβο να κολλήσει το λειτουργικό εκείνη την κακιά στιγμή και να πάει το υλικό μου, για πέταμα.\nΕυτυχώς η Samsung διαθέτει OS-agnostic εργαλείο, το οποίο όμως δεν υποστηρίζει επίσημα Linux. Είναι μια εικόνα iso την οποία μπορείτε να κατεβάσετε, να «κάψετε» και να κάνετε αναβάθμιση του Firmware του δίσκου. Από την official σελίδα της Samsung και αν κάνετε ένα scroll down θα δείτε μια ενότητα «Samsung SSD Firmware Updates for Mac Users». Εκεί βλέπουμε ότι το Firmware είναι σε μορφή ISO image και «καίγοντας» το σε ένα USB, μπορούμε να κάνουμε εκκίνηση του υπολογιστή μας από εκεί και να προχωρήσουμε στην αναβάθμιση μέσω των ενσωματωμένων εργαλείων της Samsung. Η διαδικασία δεν είναι εντελώς απλή. Το ISO ναι μεν είναι bootable, αλλά με σκέτη dd για παράδειγμα, ενδέχεται να μην δουλέψει. Η διαδικασία περιγράφεται παρακάτω και ότι κάνετε το κάνετε με δική σας και μόνο ευθύνη.\nΧρησιμοποιούμε USB stick και όχι CD. Βρίσκουμε την σωστή αντιστοιχία του USB μας και εδώ υποθέτουμε ότι είναι το /dev/sdb. Προχωράμε ως εξής.\nsudo dd count=1 bs=512 if=/dev/zero of=/dev/sdb && sync\nΗ παραπάνω εντολή θα διαγράψει τα πάντα από το USB stick. Τα πάντα όμως.\nΈπειτα θα πρέπει να εγκαταστήσουμε το syslinux. To syslinux δεν είναι εγκατεστημένο σε πολλές διανομές, οπότε πρέπει να το εγκαταστήσουμε πρώτα, διότι αυτό θα χρησιμοποιήσουμε ως εκκινητή(bootloader) στο USB stick.\nΕγκαταστήστε το αναλόγως τη διανομή που έχετε. Για Debian (και based διανομές) π.χ. δίνουμε σε ένα τερματικό\nΒασικά, ανοίξτε ένα τερματικό διότι όλη η δουλειά θα γίνει από εκεί.\nH επόμενη εντολή είναι εκείνη του partitioning. Εδώ θα χρησιμοποιήσουμε το parted και αυτό λόγω της φήμης του ότι κάνει σωστότερο aligment απ’ ότι άλλα εργαλεία. Ξέροντας ότι το USB μας είναι το /dev/sdb δίνουμε τις παρακάτω εντολές με τη σειρά\n(parted) print # εδώ θα πρέπει να μας δείξει κάποιες πληροφορίες σχετικά με το USB.\n(parted) print # τσεκάρουμε αν όλα έχουν πάει καλά\nΤο επόμενο βήμα είναι να φτιάξουμε το σύστημα αρχείων\nsudo mke2fs -t ext2 -L samsungfirm /dev/sdb1\nΤώρα θα προσαρτήσουμε την εικόνα iso και το διαμέρισμα του USB που φτιάξαμε σε δυο ξεχωριστά σημεία προσάρτησης. Ας φτιάξουμε τα σημεία προσάρτησης πρώτα\nκαι ας κάνουμε τις προσαρτήσεις\nsudo mount -o loop -o exec SAMSUNGFIRMWARE.iso SSDFIRMWARE\nsudo mount /dev/sdb1 USBSTICK\nαντικαθιστούμε το SAMSUNGFIRMWARE.iso με το κανονικό όνομα του iso που έχουμε κατεβάσει από το site της Samsung.\nΠαρακάτω θα πρέπει να δώσουμε λίγη προσοχή στα paths(τις διαδρομές των αρχείων), καθώς δεν είναι ίδιες σε όλες τις διανομές. Εναλλακτικά μπορείτε να κατεβάσετε τα αρχεία του syslinux από εδώ. Το παρακάτω είναι από Debian.\nsudo mkdir USBSTICK/syslinux\nsudo cp -r /usr/lib/syslinux/modules/bios/*.c32 USBSTICK/syslinux/\nsudo extlinux --install USBSTICK/syslinux\nsudo dd bs=440 count=1 conv=notrunc if=/usr/lib/syslinux/bios/mbr.bin of=/dev/sdb\nsudo cp -v -r --remove-destination SSDFIRMWARE/isolinux/isolinux.cfg USBSTICK/syslinux/syslinux.cfg\nsudo cp -v -r --remove-destination SSDFIRMWARE/isolinux/memdisk USBSTICK/syslinux/\nsudo cp -v -r --remove-destination SSDFIRMWARE/isolinux/btdsk.img USBSTICK/syslinux/BTDSK.IMG\nsudo umount USBSTICK\nsudo umount SSDFIRMWARE\nΑφού τελειώσει σωστά η παραπάνω διαδικασία, κάνουμε μια επανεκκίνηση από το USB stick το οποίο μόλις γράψαμε. Εκεί θα πρέπει να δούμε το μενού αναβάθμισης και να προχωρήσουμε κανονικά.\nΈχει αναφερθεί ότι σε περίπτωση που λάβουμε μήνυμα αποτυχίας, να μην πανικοβληθούμε διότι είναι πολύ πιθανό να είναι false alarm. Στην επανεκκίνηση θα δούμε αν το firmware έχει εγκατασταθεί σωστά, δίνοντας την παρακάτω εντολή σε τερματικό\nsudo hdparm -i /dev/sda | grep\nως sda εδώ υπολογίζουμε τον SSD μας, θα πρέπει να λάβουμε ως έξοδο το νέο firmware.\nΤα credits για την παραπάνω διαδικασία πάνε στο Arch Wiki και μέσω αυτού, σε αυτό blog.\nΓια να συνοψίσουμε τα παραπάνω, έχουμε και λέμε:\n1) Βρισκόμαστε πλέον στο 2014, όπου η τεχνολογία, τεχνογνωσία έχει προχωρήσει κατά πολύ. Έτσι, δεν είναι ανάγκη να ανησυχούμε πλέον τόσο πολύ για την υγεία του SSD μας. Αντέχει.\n2) Ο συγκεκριμένος δίσκος είναι value for money. Επίσης, γενικότερα οι τιμές των SSD έχουν γίνει αρκετά πιο προσιτές. Άλλος ένας λόγος να μην ανησυχούμε τόσο, αν ο δίσκος θα χαλάσει. Όλα κάποτε χαλάνε.\n3) Το Linux είναι SSD ready. Οι ρυθμίσεις που πρέπει να κάνουμε (αν χρειαστεί) αφορούν την λειτουργία του TRIM (fstrim ή discard) και την swap(αν πρέπει να την τοποθετήσουμε αναγκαστικά στον SSD).\n4) To SMART είναι ένα σημαντικό εργαλείο το οποίο πρέπει να συμβουλευόμαστε, έτσι ώστε να βλέπουμε την πορεία της υγείας του δίσκου μας. Θα πρέπει να μάθουμε να διαβάζουμε τις τιμές, οι οποίες είναι πάντα vendor specific.\n6) Το over provisioning είναι η λειτουργία εκείνη όπου καθορίζουμε έναν μόνιμο unallocated χώρο στον δίσκο ως τον «πάγκο εργασίας» του SSD. Βοηθάει και στην καλύτερη(ταχύτερη) λειτουργία, αλλά και στην αύξηση της διάρκειας ζωής.\n7) Το firmware είναι σημαντικό για το υλικό μας. Κάθε αναβάθμιση που είναι διαθέσιμη θα πρέπει να την εξετάζουμε (τι διορθώνει, τι αλλάζει) και έπειτα να αναβαθμίζουμε. Η αναβάθμιση από Linux λειτουργικό δεν υποστηρίζεται επίσημα από την Samsung, ωστόσο υπάρχει τρόπος αναβάθμισης firmware μέσω Linux.\nsamsung 840 linux\nsamsung ssd linux\nΔημοσιεύτηκε 12/09/2014 28/02/2017\nPrevious Post Διανύουμε την εποχή των μεγάλων αλλαγών στο Linux;\nNext Post BFQ Scheduler back in action\n9 σκέψεις σχετικά με το “Samsung 840 series Evo (120GB) – Linux”\n06/01/2015 στο 22:31\nΕίχες δίκιο. Έτρεξα sudo hdparm -Tt /dev/sda και πήρα:\nTiming cached reads: 1180 MB in 2.00 seconds = 590.01 MB/sec\nTiming buffered disk reads: 188 MB in 3.01 seconds = 62.41 MB/sec\nΑν με τον SSD θα έχω περί τα 140 MB/sec σε σχέση με τα 62.41 MB/sec, η ταχύτητα γίνεται παραπάνω από διπλάσια! Άρα εξακολουθεί να συμφέρει. Ευχαριστώ…για όλα…!\n06/01/2015 στο 12:07\nΚαλημέρα, σκέφτομαι και εγώ να πάρω έναν SSD για το netbook μου (ο HDD μάλλον είναι στα τελευταία του…). Όμως δίνοντας dmesg | grep SATA:\n[72209.520068] ata1: SATA link up 1.5 Gbps (SStatus 113 SControl 300)\n[93847.308072] ata1: SATA link up 1.5 Gbps (SStatus 113 SControl 300)\n[103215.064073] ata1: SATA link up 1.5 Gbps (SStatus 113 SControl 300)\n[106042.296169] ata1: SATA link up 1.5 Gbps (SStatus 113 SControl 300)\n[111839.024179] ata1: SATA link up 1.5 Gbps (SStatus 113 SControl 300)\n[112400.132162] ata1: SATA link up 1.5 Gbps (SStatus 113 SControl 300)\n[117132.936070] ata1: SATA link up 1.5 Gbps (SStatus 113 SControl 300)\n[134642.836071] ata1: SATA link up 1.5 Gbps (SStatus 113 SControl 300)\n[158597.052076] ata1: SATA link up 1.5 Gbps (SStatus 113 SControl 300)\n[159858.052167] ata1: SATA link up 1.5 Gbps (SStatus 113 SControl 300)\n[172130.160108] ata1: SATA link up 1.5 Gbps (SStatus 113 SControl 300)\n[188063.920069] ata1: SATA link up 1.5 Gbps (SStatus 113 SControl 300)\n[201790.820071] ata1: SATA link up 1.5 Gbps (SStatus 113 SControl 300)\n[217396.436115] ata1: SATA link up 1.5 Gbps (SStatus 113 SControl 300)\n[256136.636070] ata1: SATA link up 1.5 Gbps (SStatus 113 SControl 300)\nΑπό όσο κατάλαβα το netbook (acer aspire one ao531h), υποστηρίζει μόνο SATA 1. Θα δω διαφορά ταχύτητας μεταξύ SSD και HDD? Σε μερικά site από όσο είδα λένε πως ακόμη θα υπάρχει μεγάλη διαφορά.\n06/01/2015 στο 22:10\nΦυσικά ο SSD θα περιοριστεί στην ταχύτητα που υποστηρίζει ο SATA I(controller). Αλλά και πάλι, σε σχέση με την χαμηλή ταχύτητα των δίσκων, ειδικά σε Laptops/Netbooks (5400rpm), θα δεις διαφορά ναι. Υπολογίζω read/writeί περί τα 130/140 MBs/sec με maximum τα 150 φυσικά. Κάνε μια μέτρηση στον δίσκο που έχεις τώρα, να δεις πόσο μπορεί να διαβάσει/γράψει.\n13/09/2014 στο 14:48\nΑγόρασα μόλις χθές τον samsung 840 evo 250gb και έχω πραγματικά την αίσθηση ότι έχω νέας τεχνολογίας laptop (είναι 5,5 χρονών).\nEξαιρετικό άρθρο Νίκο.\n12/09/2014 στο 22:33\nΕυχαριστώ πάρα πολύ για τις απαντήσεις. Περιμένω εναγωνίως τα επόμενα άρθρα :)\n12/09/2014 στο 19:34\nΠολύ καλό και ενημερωτικό το άρθρο. Θα ήθελα τη γνώμη σου για τα παρακάτω, μιας και οι γνώσεις μου για hardware είναι μηδαμινές. Θέλω σε ένα dual-boot (Ubuntu & Win7) Dell laptop να κάνω format και να εγκαταστήσω μόνο Ubuntu, οπότε θεωρώ πως είναι καλή ευκαιρία να αλλάξω και το σκληρό και να βάλω SSD.\n1. Πέρα απ’το να βγάλω τον παλιό HDD και να συνδέσω τον SSD, χρειάζεται κάποια άλλη ενέργεια;\n2. Έχει αυξηθεί η διάρκεια ζωή τους αλλά πόσο περίπου; Πώς θα ξέρω ότι είναι στα τελευταία του;\n3. Το partition θα είναι ένα ( / ), και χωρίς swap αφού το μηχάνημα διαθέτει 8GB RAM.\n4. Evo ή Pro; Έχουν ουσιαστική διαφορά;\n12/09/2014 στο 20:08\nΧρειάζεται να μπεις στο BIOS και να αλλάξεις μια τιμή (αν δεν είναι ήδη αλλαγμένη). Θα αλλάξεις το SATA Mode από IDE σε AHCI.\nΝα ξέρεις ότι αν έχεις SATAII (πολύ πιθανό αφού μιλάς για αντικατάσταση παλιού HDD), θα χάσεις σε ταχύτητα. Οι SSD δεν απαιτούν SATAIII για να δουλέψουν, αλλά απαιτούν SATAIII για πλήρη εκμετάλλευση της ταχύτητας Read/Write. Οι τιμές που αναφέρονται στα επίσημα sites είναι σε SATAIII σύνδεση.\nΔίνω ένα παράδειγμα σε αυτό το ποστ. Αν εγγράφεις 10GB καθημερινά στον δίσκο, ενδέχεται να κρατήσει περί τα 10 με 11 χρόνια. 10GB δεδομένων είναι πάρα πολλά για οικιακή χρήση. Και μιλάμε για κάθε μέρα.\nΟΚ. Μια χαρά\nΕκτός από την τιμή (ο pro είναι λίγο ακριβότερος), χρησιμοποιούν άλλη τεχνολογία στην NAND. Η σειρά κατάταξης πάει ως εξής 840 < 840 Evo < 840 Pro. O pro χρησιμοποιεί τεχνολογία MLC (όχι TLC όπως ο Evo). Η MLC τεχνολογία είναι παλαιότερη μεν, αλλά θεωρείται πιο ανθεκτική στις εγγραφές. Μεγαλύτερη διάρκεια ζωής. Επίσης από διάφορα benchmarks έχει βγει το αποτέλεσμα ότι οι MLC είναι και ταχύτεροι (εκτός από ανθεκτικότεροι) από τους TLC(παρόλο ότι η TLC τεχνολογία είναι νεότερη, δεν σημαίνει ότι είναι καλύτερη, απλά είναι φθηνότερη στην παραγωγή).\n12/09/2014 στο 22:00\nΠήρα το παρακάτω απ’την lspci, άρα πρέπει να είναι ήδη σε AHCI mode. Παρόλα αυτά δεν ξέρω αν είναι SATA 3. Μπορώ να το καταλάβω από αυτά τα outputs κι αν ναι, πώς;\nΑυτό είναι από dmesg | grep SATA:\n[2.112957] ahci 0000:00:1f.2: AHCI 0001.0300 32 slots 6 ports 6 Gbps 0x5 impl SATA mode\n[2.121658] ata1: SATA max UDMA/133 abar m2048@0xc1617000 port 0xc1617100 irq 43\n[2.121662] ata3: SATA max UDMA/133 abar m2048@0xc1617000 port 0xc1617200 irq 43\n[2.441136] ata3: SATA link up 1.5 Gbps (SStatus 113 SControl 300)\n[2.441155] ata1: SATA link up 3.0 Gbps (SStatus 123 SControl 300)\n12/09/2014 στο 22:27\nΑπό τα αποτελέσματα της dmesg φαίνεται όντως ότι είσαι σε AHCI mode, όπως επίσης ότι διαθέτεις και SATAIII θύρες. Μπράβο.\nΤα 6Gbps δηλώνουν ταχύτητα σύνδεσης SATAIII.


Ο 30χρονος φονιάς γρονθοκόπησε την Γαρυφαλλιά, πριν την πετάξει στα βράχια - OΛΑ ΘΕΣΣΑΛΟΝΙΚΗ !!! Ο 30χρονος φονιάς γρονθοκόπησε την Γαρυφαλλιά, πριν την πετάξει στα βράχια | OΛΑ ΘΕΣΣΑΛΟΝΙΚΗ !!!\nΟ 30χρονος φονιάς γρονθοκόπησε την Γαρυφαλλιά, πριν την πετάξει στα βράχια\nΝέα στοιχεία στο φως για το έγκλημα στη Φολέγανδρο και της τελευταίες στιγμές της ζωής της 26χρονης Γαρυφαλλιάς. Τα νέα στοιχεία δείχνουν ότι ο 30χρονος Δημήτρης Βέργος, ξυλοκόπησε την άτυχη γυναίκα πριν τη ρίξει απ’ τα βράχια και τη σκοτώσει!\nOΛΑ ΘΕΣΣΑΛΟΝΙΚΗ !!!: Ο 30χρονος φονιάς γρονθοκόπησε την Γαρυφαλλιά, πριν την πετάξει στα βράχια


Feria Artesanal Dalcahue (Χιλή) - Κριτικές - TripAdvisor\nΞενοδοχεία κοντά σε: Iglesia de Tenaún\nΞενοδοχεία κοντά σε: Museo Historico Etnografico\nΞενοδοχεία κοντά σε: Iglesia San Juan\nFeria Artesanal Dalcahue: Εστιατόρια στην περιοχή\nΔραστηριότητες κοντά σε: Feria Artesanal Dalcahue\nFeria Artesanal Dalcahue - Κριτικές\nΝο 2 από 7 δραστηριότητες - Dalcahue\nΜνημεία και αξιοθέατα, Ψώνια, Υπαίθριες και λαϊκές αγορές, Καταστήματα με είδη δώρων, Περιοχές φυσικού κάλλους για περπάτημα Περισσότερα\nDalcahue, Νήσος Τσιλόε, Χιλή\nΜόνο τοπικά προϊόντα.\nΗ αγορά αυτή πωλεί μόνο τοπικά προϊόντα, που σηματοδοτεί μια διαφορά από τους άλλους που πωλούν επίσης Κινέζικα αγαθά ή φθηνότερα μάλλινα χειροτεχνήματα από γειτονικές χώρες. Αγοράσαμε ένα καπέλο και ένα βιβλίο στο Chilote cultue και δεν είδαμε anyting παρόμοια αλλού.\nΚαλές τιμές, καλύτερη, πιο τοπικά προϊόντα από ό,τι θα βρείτε σε άλλα είδη αγορών\nΘα ήθελα να είχα πάρει περισσότερα πράγματα εδώ. Υπάρχουν καλές τιμές. Μπορείτε να βρείτε ανώτερη ποιότητα σε ορισμένες από τις μπουτίκ του είδους καταστήματα γύρω από τη Χιλή, αλλά εδώ μπορείτε να βρείτε καλές τιμές για τα προϊόντα που παρασκευάζονται στη Χιλή. Υπάρχουν πολλές αγορές...χειροτεχνίας στη Χιλή ότι έχουν άχρηστα αντικείμενα που πραγματοποιήθηκε στην Κίνα. Νομίζω ότι αυτό το μέρος είναι ένα βήμα ή δύο από αυτές. Το πουλόβερ δεν είναι χειροποίητη, αλλά το μαλλί είναι πιθανό της Χιλής. Είναι ένα καλό μέρος για να λάβετε souveniers. Τα πράγματα που βρήκαμε στο boutique χειροτέχνες, Καταστήματα στο Santiago ήταν πιο κομψό και ορισμένα χειροποίητα, αλλά υπάρχει μεγαλύτερη ποικιλία εδώ και πολλά πράγματα εδώ ότι δεν θα βρείτε σε άλλα μέρη της Χιλής, τουλάχιστον όχι σε λογικές τιμές. Ιδιαίτερα, τα ξύλινα αντικείμενα και οι καλαθοπλεκτική καλό να αγοράζουν εκεί. Υπάρχουν ορισμένες ενδιαφέρουσες πουλόβερ, αλλά έχετε να κάνετε αναζήτηση μέσω ορισμένων λιγότερο ενδιαφέροντα αυτά να τα βρουν. Υπάρχουν ορισμένα μοναδικά αντικείμενα αν κοιτάξουμε πραγματικά. Μπορείτε να βρείτε καλύτερα στον τοίχο κάπου αλλού, ωστόσο.Περισσότερα\nΈνα υπέροχο μέρος για περίπατο και δώρων\nΌπως σε όλα τα χειροποίητα Chiloe αγορές είναι πολύχρωμα και πολυάσχολο μέρος. Ήμουν ιδιαίτερα εντυπωσιασμένος από γυναίκες που έκαναν καλάθια και ζώα με ένα είδος τοπικής reed. Ήταν γρήγορη και μερικά από τα πτηνά που είχε προβλεφθεί ήταν πολύ καλά. Αυτή η πρακτική έλαβε. Θα...ήθελα πάρα πολύ να αγοράζουν όλα.Περισσότερα\nΤυπικό χώρα αγοράς\nΑπολαύσαμε την επίσκεψη μας εδώ, εν μέρει επειδή δεν υπήρχε ειδική παρέλαση εκείνη την ημέρα. Η ίδια η αγορά ήταν τυπικό - τίποτα περισσότερο και τίποτα λιγότερο - αυτής της περιοχής.\nΜια ενδιαφέρουσα αγορά!\nΠήρα Castro στο πρώτο και από εκεί έβλεπε για πράγματα που μπορείτε να δείτε και να το πράξουν Dalcahue ήταν ένας από τους ειδικά με το Feria Χειροτεχνική. Είναι ένα εξωτερικό αγορά όπου γνώρισα μπορούν να αγοράσουν κάθε είδους αρκετά ενδιαφέροντα πράγματα όπως αλπακά να...βγάλουν κασκόλ, ρούχα, ξύλινο δάπεδο που καρέ και πολλά άλλα πράγματα. Υπάρχουν επίσης πολλά εστιατόρια που σερβίρουν τοπική κουζίνα, ώστε να μπορείτε να δοκιμάσω. Λάβετε υπόψη σας ότι αυτό δεν είναι ένα μέρος όπου θα περάσετε όλη την ημέρα αλλά αξίζει τον κόπο μια ώρα ή δύο. Μετά από μια βόλτα στη μικρή πόλη θα σας δώσω και ιδέα για το πώς οι άνθρωποι ζουν εκεί γύρω. Μπορείτε επίσης να δείτε το Cascadas de Tocoihue και επισκεφθείτε την Εκκλησία πήρε το Nuestra Senora de los Dolores. Σίγουρα, προτείνω μια στάση Dalcahue.Περισσότερα\nΔεν έχει τίποτα να δείτε\nΥποθέτω ότι αυτό το μέρος εξαρτάται από τις προτιμήσεις σας. Ήμασταν εδώ μας ταξίδι με λεωφορείο και αυτός είναι ο μόνος λόγος που πήγα εκεί.\nΈνα καλό artesania ... ιδίως την Κυριακή.\nDalcahue είναι μια όμορφη μικρή πόλη και το εκθεσιακό κέντρο Feria είναι εξαιρετικά την Κυριακή μάλιστα ότι εμπνέεται από ένα σημαντικό αριθμό επιπλέον εκθέτες ... και υπάρχει επίσης μια άλλη αγορά στο επάνω μέρος της πόλης με ένα εκλεκτό μείγμα από ρούχα, εργαλεία, φαγητό και...ούτω καθεξής. Μπορείτε να "Curanto al Hoyo" σε τουλάχιστον μία από τις τοπικές καφετέριες ......... και επίσης υπάρχει μια σκεπαστή αγορά τροφίμων με θαλάμους με τοπικά εδέσματα, που είναι πραγματικά εξαιρετική! Εάν βρίσκεστε σε Chiloe αξίζει μια επίσκεψη.Περισσότερα\nΑυτή ήταν μια υπέροχη αγορά που περάσαμε περίπου μισή ώρα πριν από την επίσκεψη της εκκλησίας. Μερικά υπέροχα προϊόντα ορυκτοβάμβακα και σίγουρα το καλύτερο εμπορικό που είδαμε στο Chiloe.\nΔείτε και τα 12 κοντινά ξενοδοχείαΔείτε και τα 262 κοντινά εστιατόριαΔείτε και τα 112 κοντινά αξιοθέατα\nΛάβετε γρήγορα απαντήσεις από το προσωπικό του Feria Artesanal Dalcahue και από προηγούμενους επισκέπτες.


Live αποτελέσματα Παραγουάη Ποδόσφαιρο, Πρωτάθλημα Παραγουάης livescore\nΖωντανά αποτελέσματα Παραγουάη Ποδόσφαιρο, Πρωτάθλημα Παραγουάης live skor αγώνων\nΒοήθεια: Ζωντανά αποτελέσματα αγώνων ποδοσφαίρου στο Flashscore.gr - livescore Παραγουάη Ποδόσφαιρο, Πρωτάθλημα Παραγουάης. Προσαρμοζόμενα livescore ποδοσφαίρου: Παραγουάη Ποδόσφαιρο, Πρωτάθλημα Παραγουάης + πάνω από 1000 άλλα πρωταθλήματα και κύπελλα. Πολύ γρήγορα ζωντανά (LIVE) σκορ, επί μέρους και τελικά αποτελέσματα. Πίνακας βαθμολογίας, ειδοποίηση για νέα γκολ, σκόρερς, ηχητικές ειδοποιήσεις, εξατομίκευση και ακόμα περισσότερες επιλογές. Η υπηρεσία livescore του Flashscore είναι σε πραγματικό χρόνο και δεν χρειάζεται ανανέωση. Οι πιο δημοφιλείς σελίδες στον τομέα ποδοσφαίρου του Flashscore.gr: αποτελέσματα Super League, Αγγλική Premier League, Πρωτάθλημα Ιταλίας (Serie A) και Πρωτάθλημα Ισπανίας (Liga BBVA).


Η Ρεμπέκα Σόμερ, διάσημη Γερμανίδα φωτογράφος και ακτιβίστρια που τον τελευταίο καιρό βρίσκεται στη Μυτιλήνη, σε τηλεφωνική συνέντευξη στο έγκυρο γερμανικό διαδικτυακό ειδησεογραφικό περιοδικό Tichys Einblick, αποκάλυψε όσα έγιναν πρόσφατα στη Μόρια της Λέσβου.\nΟι αποκαλύψεις της για την ύπαρξη ομάδων τζιχαντιστών που εκμεταλλεύονται τους αλλοδαπούς και οι αναφορές της για πυροβόλα όπλα που διαθέτουν οι εντός του χώρου φιλοξενίας «πρόσφυγες», προκαλούν αίσθηση.\nΗ Ρ. Σόμερ καταγγέλλει ότι ο οπλισμός τους προέρχεται από το καθεστώς Ερντογάν και έχουν περάσει στην Ελλάδα ως "Σύροι πρόσφυγες" λόγω διαβατηρίου, αφού εκατοντάδες Τουρκμένοι τζιχαντιστές έχουν πολεμήσει στη Συρία, κατά των δυνάμεων του Άσαντ.\nΣημαντικές είναι και οι καταγγελίες της κατά κάποιων Μη Κυβερνητικών Οργανώσεων. Υπάρχουν ΜΚΟ στη Λέσβο που κάνουν από διακίνηση ναρκωτικών έως και παρακολούθηση ελληνικών στρατοπέδων με drone, αναφέρει η φωτογράφος-ακτιβίστρια.\nΣτη συνέντευξή της, εκτός από τον ύποπτο ρόλο ορισμένων ΜΚΟ, μίλησε επίσης για τη συμπεριφορά των αλλοδαπών προς τους κατοίκους του νησιού και για το πως οργανώθηκε ο εμπρησμός του κέντρου φιλοξενίας της Μόριας.\nΝτρέπομαι που Είμαι Γερμανίδα\nΗ ΜΚΟ Seawatch εμπλέκεται, εκτός από τη διακίνηση ανθρώπων, και στη διακίνηση ναρκωτικών, καταγγέλλει η Σόμερ και συνεχίζει: Η Seawatch Antifa εφοδιάζει τους μετανάστες με κανονικά διαβατήρια (παράνομα φυσικά) έτσι ώστε στη συνέχεια με αυτά τα διαβατήρια να μπορούν να εγκαταλείψουν το νησί και να μετακινηθούν στη χώρα με ναρκωτικά στις αποσκευές τους.\nΝτρέπομαι εδώ που είμαι Γερμανίδα. Υπάρχει ένας απίστευτος αριθμός γερμανικών ΜΚΟ που συμπεριφέρονται σαν να ήταν οι αφέντες αυτού του νησιού και αυτής της χώρας. Άκουσα από δύο Γερμανούς ότι χρησιμοποίησαν ακόμα και drone για να κατασκοπεύουν έναν ελληνικό στρατιωτικό χώρο και συνελήφθησαν την περασμένη εβδομάδα για αυτόν τον λόγο.\nΠοιοι Έβαλαν τις Φωτιές και Γιατί Εμπόδισαν τους Πυροσβέστες\nΗ ακτιβίστρια τονίζει ότι έγινε προσπάθεια να χρεωθεί ο εμπρησμός του ΚΥΤ της Μόριας στους κατοίκους του νησιού, ωστόσο, είδε βίντεο στο οποίο φαίνονταν πολλές εστίες φωτιάς ταυτοχρόνως, οι οποίες ξεπήδησαν μέσα από το κέντρο υποδοχής.\nΕπίσης, επικαλείται πληροφορίες που αναφέρουν ότι ένας άντρας και μία γυναίκα από γερμανική ΜΚΟ μαζί με Αφγανούς και Άραβες προκαλούσαν πυρκαγιές κοντά στις σκηνές, ενώ όλοι οι πρόσφυγες και οι παράνομοι μετανάστες είχαν ενημερωθεί από πριν ώστε να μαζέψουν τα υπάρχοντά τους και να τις εγκαταλείψουν.\nΟι περισσότεροι από τους αιτούντες άσυλο εδώ στη Μόρια δεν δείχνουν κανέναν σεβασμό και είναι εξαιρετικά επιθετικοί απέναντι στην Αστυνομία. Η προσπάθεια των πυροσβεστών για κατάσβεση της πυρκαγιάς εμποδίστηκε βίαια, δήλωσε.\nΕίναι Βίαιοι και Οπλισμένοι\nΗ Ρεμπέκα Σόμερ αναφέρει ότι την επόμενη ημέρα, μετά τον εμπρησμό, πολλοί φιλοξενούμενοι του ΚΥΤ κινήθηκαν προς τα ορεινά του νησιού: Οι κάτοικοι των γύρω χωριών ανησυχούν γιατί κάποιοι από αυτούς που έφυγαν από το ΚΥΤ είναι βίαιοι και οπλισμένοι. Κυκλοφορούν σε ομάδες των 5-10 ατόμων. Κάποιοι από αυτούς κυκλοφορούν με σιδερένιες ράβδους και έχουν όλα τα είδη όπλων στο στρατόπεδο. Έχω δει από μαχαίρια έως σπαθιά. Υπάρχουν επίσης φήμες για πυροβόλα όπλα, από τον στρατό του Ερντογάν.\nΣε άλλο σημείο της συνέντευξης η Γερμανίδα ακτιβίστρια αναφέρεται στην παρουσία τζιχαντιστών: Υπάρχουν πολλοί τζιχαντιστές, φανατικοί μουσουλμάνοι, ακόμη και Ταλιμπάν. Μπορεί κανείς να τους διακρίνει από τα ρούχα τους. Έχουν έναν πολύ συγκεκριμένο τρόπο ντυσίματος οι Ταλιμπάν. Μου τους έδειξαν οι ίδιοι οι κάτοικοι του καταυλισμού.\nΜεγάλη εντύπωση προκαλούν τα λεγόμενα της Ρ. Σόμερ για την ταυτότητα των μεταναστών: Σύροι δεν υπάρχουν πλέον σχεδόν καθόλου. Πάρα πολλοί έρχονται από την Αφρική. Στο στρατόπεδο κάθονται πολλές γυναίκες, όμορφες και καλοθρεμμένες, με εξτένσιον και κολλημένα μακριά νύχια.\nΗ απόλυτη πλειοψηφία που έχουμε εδώ είναι Αφγανοί, κυρίως από την φυλή των Χαζάρα, που είναι και η κύρια ομάδα Αφγανών στη Γερμανία. Νεαρά αγόρια με μοντέρνο κούρεμα και κινητό τηλέφωνο και συχνά με κομψά ρούχα.\nΤο κανάλι της Rebecca Sommer στο Youtube ►SommerFilms - Ολόκληρη η συνέντευξη στο ►Tichys Einblick\nΗ σοκαριστική τηλεφωνική συνέντευξη της Γερμανίδας φωτογράφου και ακτιβίστριας, έχει αναπαραχθεί μαζικά στα μέσα κοινωνικής δικτύωσης.\nΗ φωτογράφος Ρεμπέκα Σόμερ στη Μυτιλήνη αποκαλύπτει όσα έγιναν στη Μόρια της Λέσβου. ΜΚΟ,Φωτιές,φωτιά,πυρκαγιά,ΚΥΤ,Rebecca Sommer


Στην αναζητηση για Μαραθωνιος Βρεθηκαν 14 σελιδες\nΑς την πούμε Ημέρα Σπύρου Λούη τη σημερινή. Δεν το βρίσκω καθόλου περιττό να τον θυμηθούμε με την ευκαιρία ότι σα σήμερα, 12 Ιανουαρίου, πριν από 145 χρόνια γεννήθηκε ο ολυμπιονίκης του μαραθωνίου δρόμου στους Α’ ολυμπιακούς αγώνες της σύγχρονης εποχής. Ο......\nΟ ΜΑΡΑΘΩΝΙΟΣ ΤΩΡΑ ΑΡΧΙΖΕΙ...\nΓια να καθήσουν γύρω από ένα τραπέζι και να συμφωνήσουν στα βασικά οι Ελληνες πολιτικοί "αρχηγοί", τρομάρα τους, χρειαζόταν να εκβιαστεί ένας ολόκληρος λαός, να οδηγηθεί μέσα σε μια εβδομάδα στις κάλπες.\nΟ Εμίλ Ζάτοπεκ και οι αγώνες του στο στίβο στολίζουν το μυθικό σύμπαν του αθλητισμού. Μέχρι και τα χρόνια του τεράστιου Τσέχου δρομέα μεγάλων αποστάσεων ο αθλητισμός ήταν κρεμασμένος από τα σύννεφα του ρομαντισμού και της ιδεολογίας, και ο ολυμπιονίκης έν......


Home/GOSSIP/Τούνη: “Με το Νώντα χωρίσαμε. Με έχει κάνει και μπλοκ στο Instagram”\nΗ Ιωάννα Τούνη αποκαλυψε μέσω InstaStory τον χωρισμό της από τον Νώντα Παπαντωνίου. Συγκεκριμένα, έγραψε: «Μου έχετε στείλει πάρα πολλά μηνύματα και με ρωτάτε γιατί έλειπε ο Νώντας από τα γενέθλια μου χθες. Είναι μια σχέση που εγώ η ίδια έχω εκθέσει στα social media μου, οπότε πιστεύω πως είναι σωστό να σας πως έχουμε χωρίσει εδώ και ένα μήνα. Έχουμε πολύ καλές σχέσεις μεταξύ μας και αγαπιόμαστε πολύ. Αποφασίσαμε ακόμη και να πάμε το προγραμματισμένο ταξίδι μας στο Μπαλί λίγες μέρες πριν, να δοκιμάσουμε ξανά αν λειτουργεί όλο αυτό μεταξύ μας. Αλλά στην τελική αποφασίσαμε συναινετικά να το λήξουμε. Ευχαριστώ πολύ για το ενδιαφέρον σας».\nΣήμερα, η Ιωάννα Τούνη έκανε ένα Q&A στο Instagram και απάντησε σε διάφορες ερωτήσεις που δέχτηκε από τους διαδικτυακούς της φίλους. Μεταξύ άλλων, απάντησε και για τις σχέσεις της με τον Νώντα Παπαντωνίου μετά τον χωρισμό και αποκάλυψε πως δεν μιλάνε πια και πως την έχει κάνει block στο Instagram.\nΣπανουδάκης: Χαίρομαι που τους γονείς μου δεν τους λένε Μανώλη και Μανώλη


Η σημασία της αρχής και του τέλους στο λογοτεχνικό βιβλίο | tempo.gr\n12 Αυγούστου 2020 • 01:01\nΟ θεματικός πυρήνας ενός λογοτεχνικού βιβλίου, ή, με άλλα λόγια, η πλοκή, οι ήρωες, ο χώρος και ο χρόνος, ξεκινούν από μια βάση, την αρχή, κατόπιν διανύουν μια ανοδική, και, συνάμα, δύσκολη πορεία, τη μέση, και, έπειτα από αρκετό κόπο και μόχθο, καταλήγουν σε μια υψηλή κορυφή, το τέλος, όπου από εκεί μπορούμε να ατενίσουμε όλα όσα μας οδήγησαν σε αυτό το σημείο.\nΗ αρχή είναι το ήμισυ, και το τέλος η συμπλήρωσή του. Η αρχή είναι το σημείο Α στο σημείο Ω του τέλους. Το καθρέπτισμα του προλόγου στην επιφάνεια του επιλόγου. H αντανάκλαση του γαλάζιου χρώματος της θάλασσας στην γαλάζια απόχρωση του ουρανού. Η αρχή είναι η φαινομενικά τυχαία, αλλά, αναγκαία αφορμή που πρέπει να προκύψει προκειμένου να δοθεί ώθηση στη γραμμική εξέλιξη των συμβάντων. Ταυτόχρονα, είναι η ύστατη, αλλά αναπόφευκτη, ώθηση στην κορύφωση των γεγονότων που επιτυγχάνεται στο τέλος μέσω της δραματικής λύσης που έρχεται σαν από μηχανής θεός.\nΜια δυναμική αρχή έχει ως στόχο να αιχμαλωτίσει το ενδιαφέρον του αναγνώστη και να το κρατήσει τεταμένο καθ' όλη τη διάρκεια του βιβλίου, μέχρι την ύστατη κορύφωση του ρυθμού της ιστορίας που θα επέλθει στο τέλος. Η δυνατή αρχή και το ξεκάθαρο τέλος μοιάζουν με ένα ταξίδι που ξεκινά από μια ασφαλή αφετηρία και στο τέλος καταλήγει σε ένα σίγουρο προορισμό, έχοντας ξεπεράσει στη διαδρομή αμέτρητους κινδύνους. Στην ουσία πρόκειται για δύο ομόκεντρους κύκλους, ταυτόσημους, και, συνάμα, αντίθετους (όπως οι δύο όψεις ενός νομίσματος), οπού η αρχή και το τέλος, μετά την κάλυψη αρκετών χιλιομέτρων, αλληλοκατοπτρίζονται, σαν δύο σταγόνες νερό. Τα αχανή χάσματα που μας κρατούσαν δέσμιους στη μια πλευρά γίνονται, τελικά, οι ασφαλείς γέφυρες που μας επιτρέπουν να φτάσουμε στην απέναντί της και να δούμε από άλλη οπτική γωνία τη διαδρομή που διανύσαμε. Από αυτό το σημείο και πέρα οι εμπειρίες του ταξιδιού που αποκομίσαμε θα λειτουργήσουν ως πυξίδες για την εκ νέου επιστροφή μας στην αφετηρία.\nΤο τέλος είναι πάντα μια νέα αρχή, και η αρχή είναι πάντα ένα νέο τέλος. Το τέλος αποτελεί το κριτήριο για την επιλογή της δυνατής αρχής, και η αρχή το αναπόσπαστο κομμάτι που συμπληρώνει το ξεκάθαρο τέλος.\nΗ δυναμική αρχή θα μας δώσει το έναυσμα για να συνεχίσουμε να αναζητάμε την κορύφωση του τέλους, το οποίο με τη σειρά του θα μας επαναφέρει και πάλι στην αρχή.\nΗ αρχή του τέλους είναι το τέλος μιας αρχής.\nΓια να αρχίσουμε κάτι, πρέπει να ξέρουμε και πώς να το τελειώσουμε.\nΚαι για να τελειώσουμε κάτι, πρέπει να ξέρουμε από πού ξεκινήσαμε.\n* Ο Παντελής Λιάκας έχει σπουδάσει στη Φιλοσοφική Σχολή και εργάζεται στον ιδιωτικό τομέα. Αρκετά κείμενά του έχουν συμπεριληφθεί σε ψηφιακά περιοδικά και συλλογικά βιβλία. Ενδιαφέροντά του είναι το διάβασμα, η συγγραφή, η μουσική και τα ταξίδια.


Ο Χρήστος Γκόγκας στη θέση του Παύλου Στασινού\nΟ Χρήστος Γκόγκας, β’ επιλαχών από την Άρτα αναλαμβάνει την έδρα του Παύλου Στασινού, βουλευτή του ΠΑΣΟΚ που υπέβαλε την παραίτηση του νωρίτερα επειδή διαφωνεί με τα νέα μέτρα.\nΟι, Παπακώστας και Καραμίχος ''ξαναποκαλύπτουν", την Αποκάλυψη του Ιωάννη, στις 24 και 25 Φεβρουαρίου 2012 στο Ίδρυμα Μιχάλης Κακογιάννης\nΠαρασκευή 24 και Σάββατο 25 Φεβρουαρίου 2012, στις 21.00\nΣτο Ίδρυμα Μ. Κακογιάννης την Παρασκευή 24 και το Σάββατο 25 Φεβρουαρίου 2012, στις 21.00 παρουσιάζεται, σε επανάληψη μετά την πετυχημένη πρεμιέρα του περασμένου Δεκεμβρίου, ένα ξεχωριστό έργο, που καταλαμβάνει μία ιδιαίτερη θέση στην παγκόσμια γραμματεία, την "Αποκάλυψη του Ιωάννη", σε ποιητική απόδοση στα σύγχρονα ελληνικά και μουσική του Νίκου Παπακώστα.\nΔΗΜΟΤΙΚΗ ΠΑΡΑΤΑΞΗ «ΔΥΝΑΜΗ ΕΝΟΤΗΤΑΣ ΚΑΙ ΕΥΘΥΝΗΣ ΓΙΑ ΤΟ ΠΩΓΩΝΙ»: Εμφάνιση του Δημάρχου στο TV1 στις 8 Φεβρουαρίου 2012\nΠριν 4 ημέρες (Δευτέρα 6 Φεβρουαρίου) στην Συνεδρίαση του Δημοτικού Συμβουλίου, ο Δήμαρχος κ. Καψάλης δεν θεώρησε αναγκαία την σχετική ενημέρωση του σώματος για τα αποτελέσματα του Συνεδρίου της ΚΕΔΕ στην Κομοτηνή, όπου τέθηκαν επί τάπητος και συζητήθηκαν σημαντικά θέματα.\nΕπίσης εισηγήθηκε και πέτυχε την απόρριψη Ψηφίσματος (που κατέθεσαν τρεις Δημοτικοί Σύμβουλοι), το οποίο καλούσε το Δήμο να απεργήσει την Τρίτη 7 Φεβρουαρίου συμπαραστεκόμενος στους κοινωνικούς αγώνες των εργαζομένων, αλλά και αντιδρώντας θεσμικά στην προαποφασισμένη υποκλοπή πόρων από την Τοπική Αυτοδιοίκηση.\nΌμως, δύο μέρες αργότερα και σε τοποθέτησή του στην τηλεόραση τον ακούσαμε όλοι μας να περιγράφει τις εργασίες του συνεδρίου, να παρουσιάζει την απελπιστική κατάσταση του Δήμου λόγω της μείωσης των πόρων και να θέλει να πείσει ότι αγωνίζεται για την ανατροπή αυτών των αποφάσεων!\nΘεωρούμε, ότι με την στάση του αυτή, ο Δήμαρχος, συνειδητά υποβάθμισε το Δημοτικό Συμβούλιο Πωγωνίου και έγινε πλέον μέρος του συνολικού προβλήματος, αφού οι δηλώσεις και οι προθέσεις δεν μπορούν να αντικαταστήσουν την έμπρακτη βούληση, την ισχύ, την αποφασιστικότητα και την συλλογική έκφραση των Αποφάσεων του Δημοτικού Συμβουλίου, είτε για την στήριξη των θέσεων, είτε για την διεκδίκηση των συμφερόντων της Τοπικής Αυτοδιοίκησης και του τόπου μας γενικότερα.\nΣε αυτή του την παρουσία στην τηλεόραση είπε και πολλά άλλα, τα οποία αποδεικνύουν ότι δεν μπορεί να λειτουργήσει ως εντολέας του Δημοτικού Συμβουλίου.\nΜε λίγα λόγια κινείται με βάση τις προσωπικές εκτιμήσεις και στόχους.\nΜε ακόμα λιγότερα λόγια κάνει του κεφαλιού του.\nΚατ’ επανάληψη αναφέρθηκε στην επίτευξη αναστολής της απόφασης της Αγροτικής Τράπεζας.\nΤο Δημοτικό Συμβούλιο όμως δεν είχε πάρει τέτοια Απόφαση.\nΠαραθέτουμε αυτολεξεί αποσπάσματα της Απόφασης 1/10-1-2012:\n1. «Ζητούμε από την Διοίκηση της Αγροτικής Τράπεζας, μέσα σε προθεσμία δεκαπέντε (15) ημερών, την άμεση ανάκληση της απόφασής της για την δημιουργία υποκαταστήματος στο Καλπάκι και την απρόσκοπτη λειτουργία των υποκαταστημάτων της στον Παρακάλαμο και το Δελβινάκι».\n2. «Τη συγκρότηση Διαπαραταξιακής Επιτροπής, για την επίδοση κατ’ ιδίαν, του ανωτέρω ψηφίσματος του Δ.Σ. στη Διοίκηση της ΑΤΕ».\nΤο θέμα το χειρίστηκε μόνος του ο Δήμαρχος, χωρίς την Διαπαραταξιακή Επιτροπή και για τον –τουλάχιστον- απρόσεκτο χειρισμό ευθύνεται μόνον ο ίδιος.\nΌπως φαίνεται παραπάνω το Δ.Σ. απαιτούσε την ΑΝΑΚΛΗΣΗ της απόφασης και όχι την ΑΝΑΣΤΟΛΗ. ΑΝΑΚΛΗΣΗ απόφασης σημαίνει ΑΚΥΡΩΣΗ ΑΠΟΦΑΣΗΣ, ενώ ΑΝΑΣΤΟΛΗ σημαίνει απλώς ΑΝΑΒΟΛΗ ΕΚΤΕΛΕΣΗΣ ΑΠΟΦΑΣΗΣ.\nΣυνεπώς θεωρούμε ότι δεν εκτελέστηκε η Απόφαση του Δημοτικού Συμβουλίου και το θέμα της ΑΤΕ είναι ακόμη σε εκκρεμότητα με ευθύνη του Δημάρχου. Εκτιμούμε ότι το Δημοτικό Συμβούλιο πρέπει να επανέλθει και να ζητήσει την εφαρμογή όσων έχουμε αποφασίσει, για την κλιμάκωση του αγώνα μας απέναντι στην ΑΤΕ.\nΚαλούμε σε επαγρύπνηση όλους τους Δημότες.\nΑναφέρθηκε όμως ο Δήμαρχος και σε ζητήματα Ασφάλειας των κατοίκων.\nΓια το παρόν καλά τα είπε, αφού βρισκόμαστε προ τετελεσμένων γεγονότων. Δεν μας είπε για το παρελθόν και γιατί φτάσαμε εδώ.\nΔεν μας είπε επίσης, ότι ως Δήμαρχος ποτέ δε διαμαρτυρήθηκε συντεταγμένα, ποτέ δεν κάλεσε την κοινωνία να συμπαραταχθεί, φροντίζοντας έτσι, ηθελημένα ή άθελά του να αμβλύνει τις αντιθέσεις προς τους διοικούντες.\nΑναφέρθηκε και στην πιθανή αποχώρηση του Ειρηνοδικείου Δελβινακίου, ενώ μόλις πριν μερικές μέρες υποβάθμιζε το ζήτημα, ίσως μόνο και μόνο επειδή το είχε αναδείξει η Παράταξή μας.\nΑς είναι, φτάνει οι αντιρρήσεις να μη μείνουν μόνο στα αρχεία του τηλεοπτικού σταθμού.\nΣτην συνέχεια της συνέντευξής του όμως, ενώ ανέφερε σωστά ότι πρέπει οι διοικούντες να βλέπουν με άλλο μάτι και άλλα μέτρα/σταθμά την παραμεθόριο περιοχή μας, υπέπεσε σε ΒΑΡΥ ΑΤΟΠΗΜΑ, εκτιμώντας αυθαίρετα ότι «εμείς δεν ζητάμε να παραμείνει η Δ.Ο.Υ. Δελβινακίου των δώδεκα ατόμων, αλλά μιά Δ.Ο.Υ. των τριών ατόμων». Ήταν μια ηττοπαθής δήλωση που μας βρίσκει πέρα για πέρα αντίθετους, τόσο σε επίπεδο γνώμης, όσο και σε επίπεδο τακτικής. Όταν ξεκινάς έναν αγώνα δηλώνοντας εξαρχής ότι υποχωρείς, τότε κανείς δεν θα σε υπολογίσει. Επιπλέον, δεν εκλιπαρούμε κανέναν, απαιτούμε όσα αξίζει ο τόπος μας και θα συγκρουστούμε για αυτά με όσους μας επιβουλεύονται. Μία τέτοια θέση του Δημάρχου, με εκπτώσεις, βλάπτει σοβαρά τα συμφέροντα του Δήμου μας.\nΤέλος, θα πρέπει να διορθώσουμε τον Δήμαρχο για την επερχόμενη ΕΟΖ στα 600 στρέμματα της Κακαβιάς, για την οποία μας είπε ότι είναι αρμοδιότητα της Περιφέρειας και ότι θα λειτουργεί και σαν εμπορευματικός σταθμός.\nΟι ΕΟΖ προβλέφθηκαν σε πολυνομοσχέδιο του υπουργείου Ανάπτυξης Ανταγωνιστικότητας και Ναυτιλίας και σύμφωνα με τις διατάξεις οι χώροι και οι προϋποθέσεις σύστασης των ελεύθερων ζωνών κι αποθηκών καθορίζονται με απόφαση του υπουργού Οικονομικών. Η αλλαγή που προωθείται αφορά αποκλειστικά στη δυνατότητα που θα δίνεται από το νόμο στον Υπουργό Οικονομικών να επιτρέπει υπό συγκεκριμένες προϋποθέσεις σε εξαγωγικές επιχειρήσεις να εκτελούν ελαφρές μεταποιητικές δραστηριότητες εντός των συγκεκριμένων χώρων ώστε να επανεξάγουν τα προϊόντα χωρίς αυτά να υφίστανται κόστη εκτελωνισμού».\nΑς κρατήσει μικρό καλάθι λοιπόν ο Δήμαρχος και ας είναι πιο προσεκτικός όταν ενημερώνει -όταν το κάνει κι αυτό- ας είναι με ακρίβεια και στις πραγματικές διαστάσεις.\nΑΠΑΝΤΗΣΗ ΣΤΟΝ ΣΥΝΤΑΚΤΗ ΤΟΥ ΔΑΣΚΑΛΟΥ ΠΟΥ…ΔΙΔΑΣΚΕ\nΚυρ.. Δάσκαλε, που γράφεις συνέχεια σε κάποιο site και διαστρεβλώνεις συνέχεια την αλήθεια.\nΔεν ξέρω γιατί το κάνεις και έχεις τόσο μεγάλη εμπάθεια, ένα πράγμα έχω να σου πω, επειδή γυρίζω συνέχεια σε όλα τα χωριά του Δήμου, πράγμα που εσύ σίγουρα δεν το κάνεις, γι αυτό και γράφεις συνέχεια ανακρίβειες ή μπορείς να έχεις και κάποιο άλλο λόγο που τα γράφεις, σε πληροφορώ λοιπόν πως δεν υπάρχει κάτοικος που να μην έχει εξυπηρετηθεί στις έδρες των πρώην Δήμων.\nΔικαίωμα σου να γράφεις ότι θέλεις, αυτοί που γνωρίζουν και είναι πολλοί, κρίνουν.\nΔεν είδα στα τοπικά άλλα sites π.χ. στο parakalamoscity, ή στο pogoni24 κλπ, να γράφεις κάτι ανάλογο και ξέρεις κάτι, αυτό λέει πολλά !!\nΚατάλαβες κυρ Δάσκαλε;\nΥΣΤ.: Τα στοιχεία του συγγραφέα είναι στην διάθεση του blog\nΚυβέρνηση σε νευρική κρίση και "βροχή" παραιτήσεων ενόψει της ψήφισης της νέας δανειακής σύμβασης!\nΠαρελθόν η Ξενογιαννακοπούλου, ο Μάκης Βορίδης, ο Αστέριος Ροντούλης, ο Άδωνις Γεωργιάδης και ο Γιώργος Γεωργίου\nΑνασχηματισμό της κυβέρνησης, αναμένεται να ανακοινώσει, εντός της ημέρας, ο πρωθυπουργός κ. Λουκάς Παπαδήμος, ο οποίος αυτή την ώρα συσκέπτεται με στενούς του συνεργάτες στο μέγαρο Μαξίμου, ενόψει της επικείμενης συνεδρίασης του υπουργικού Συμβουλίου.\nΑποχωρεί άμεσα από τη "Δωδώνη" η ΑΤΕ\nΗ ΑΤΕ αποχωρεί άμεσα από την "Δωδώνη" και η Ένωση Συνεταιρισμών Ιωαννίνων με τον σύμβουλό της καταθέτει τη δική της πρόταση. Αυτό προκύπτει από την ανακοίνωση της ΕΑΣ Ιωαννινων που έχει ως εξής:\nΟι Ενώσεις Αγροτικών Συν/σμών της Ηπείρου Μέτοχοι στην Γαλακτοβιομηχανία Δωδώνη αποφάσισαν να συνεργαστούν με την εταιρεία Συμβούλων Οργάνωσης επιχειρήσεων PLANNING A.E. προκειμένου να συμβάλλει στην απόκτηση των μετοχών της ΑΤΕ στην Γαλακτοβιομηχανία Δωδώνη.\nΣτη συνέχεια παρουσία του Συμβούλου πραγματοποιήθηκε επίσκεψη στον Διοικητή της ΑΤΕ κατά την διάρκεια της οποίας έγινε γνωστό ότι εντός των επομένων ημερών η ΑΤΕ θα ανοίξει την διαδικασία για την αποχώρηση της από την Γαλακτοβιομηχανία.\nΟι Ενώσεις Αγροτικών Συν/σμών σε συνεργασία με τον Σύμβουλό τους προετοιμάζουν πρόταση προκειμένου να διεκδικήσουν από την Ελληνική πολιτεία την μεταβίβαση των μετοχών της ΑΤΕ στη Δωδώνη σύμφωνα με τα προβλεπόμενα στην ιδρυτική πράξη της Βιομηχανίας προκειμένου να εξασφαλιστεί η συνέχιση της Κτηνοτροφίας στην Ήπειρο προς το συμφέρον των κτηνοτρόφων παραγωγών αλλά και ολόκληρης της τοπικής Κοινωνίας\nΤην Δευτέρα 13 Φεβρουαρίου 2012 η Ε.Α.Σ. Ιωαννίνων καλεί διευρυμένη σύσκεψη στην οποία θα συμμετέχουν τα Μέλη των Διοικητικών Συμβουλίων των Ενώσεων Αγροτικών Συν/σμών της Ηπείρου αλλά και τα Δ.Σ. των Κτηνοτροφικών Συν/σμών Μελών τους για ενημέρωση\nΕ.Μ.Υ.: Επιδείνωση του καιρού από σήμερα ως και την Κυριακή\nΣύμφωνα με στοιχεία της Εθνικής Μετεωρολογικής Υπηρεσίας, από σήμερα μέχρι και την Κυριακή, αναμένεται επιδείνωση των καιρικών φαινόμενων κυρίως στην Περιφερειακή Ενότητα Ιωαννίνων.\nΤο κύριο χαρακτηριστικό θα είναι οι χιονοπτώσεις, οι οποίες θα είναι έντονες στις ημιορεινές και ορεινές περιοχές.\nΓια το λόγο αυτό συνιστάται στους κατοίκους του Νομού να είναι σε επιφυλακή και οι κινήσεις των οχημάτων να γίνονται με ιδιαίτερη προσοχή σε ολόκληρο το οδικό δίκτυο, υποχρεωτικά δε με αντιολισθητικές αλυσίδες κατά τη διάρκεια των χιονοπτώσεων.\nΚαιρός: Νεφώσεις με χιόνι στα ορεινά - ημιορεινά καθώς και σε πεδινές ηπειρωτικές περιοχές. Στα υπόλοιπα τοπικές βροχές. Σποραδικές καταιγίδες κυρίως από το απόγευμα.\nΤο βράδυ τα φαινόμενα θα είναι κατά τόπους ισχυρά.\nΆνεμοι: Ανατολικοί νοτιοανατολικοί 4 με 6 και τοπικά στο Ιόνιο 7 μποφόρ που από το απόγευμα στο βόρειο Ιόνιο θα ενισχυθούν σε 8 και πιθανώς τοπικά 9 μποφόρ.\nΣτην ήπειρο τοπικά από -3 μέχρι 2 βαθμούς.\nΚαιρός: Νεφώσεις με χιονοπτώσεις στα ορεινά - ημιορεινά καθώς και σε πεδινές περιοχές της Ηπείρου και της δυτικής στερεάς. Στα υπόλοιπα τοπικές βροχές. Σποραδικές καταιγίδες κατά τόπους ισχυρές.\nΣτην Ήπειρο τοπικά από 0 μέχρι 6 βαθμούς.\nΟΕΚ: Κόβονται επιδοτήσεις δανείων και ενοικίων\n"Ταφόπλακα" στα όνειρα χιλιάδων οικογενειών\nΣύμφωνα με την imerisia.gr που επικαλείται πηγές της εφημερίδας ΝΕΑ, βάσει στοιχείων από τον Οργανισμό Εργατικής Κατοικίας, στον «αέρα» βρίσκεται πλέον το πρόγραμμα επιδότησης ενοικίου, το οποίο σύμφωνα με τον Οργανισμό ήταν απόλυτα καλυμμένο ως δαπάνη. Για το 2011 υπεβλήθησαν 58.000 αιτήσεις, η ικανοποίηση των οποίων ξεκίνησε τέλος Δεκεμβρίου 2011 και αναμενόταν να ολοκληρωθεί σταδιακά μέσα στο 2012.\nΓΙΑΝΝΗΣ ΠΑΠΑΛΕΞΗΣ: "Οι υποχρεώσεις μου στο Δήμο Αρταίων αποτελούν συμβόλαιο τιμής με τον Αρτινό λαό"\nΜε αφορμή τις σημερινές εξελίξεις μετά την παραίτηση του κ. Παύλου Στασινού από το βουλευτικό αξίωμα, καλείται προς αναπλήρωση της θέσης ο πρώτος επιλαχών κατά τη σειρά επιτυχίας στις εθνικές εκλογές του 2009, που είναι ο κ. Γιάννης Παπαλέξης, Δήμαρχος Αρταίων και πρόεδρος της ΠΕΔ Ηπείρου. Ο κ. Παπαλέξης με επιστολή του προς τον Πρόεδρο της Βουλής των Ελλήνων δήλωσε ότι δεν θα εγκαταλείψει τη θέση του Δημάρχου. Τους λόγους αυτής της απόφασης ο κ. Παπαλέξης τους εξηγεί σε δήλωσή του στην οποία αναφέρει τα εξής:\n«Η υποχρέωση μου, σύμφωνα με τον εκλογικό νόμο, να καλύψω την κενή θέση που άφησε ο κ. Στασινός στη Βουλή, είναι για μένα τιμή, όμως η άσκηση των καθηκόντων μου και οι υποχρεώσεις μου στο Δήμο Αρταίων αποτελούν συμβόλαιο τιμής με τον Αρτινό λαό, που δεν μου επιτρέπουν να την αποδεχτώ. Η εντολή του Αρτινού λαού είναι και νωπή και ισχυρή, καθώς και η εμπιστοσύνη που έδειξαν στο πρόσωπό μου οι συνάδελφοι αιρετοί της Τοπικής Αυτοδιοίκησης εκλέγοντάς με ως πρόεδρο της Περιφερειακής Ένωσης Δήμων Ηπείρου. Στη δύσκολη περίοδο που διανύει η πατρίδα μας, εμείς θα παλέψουμε από το μετερίζι της Τοπικής Αυτοδιοίκησης, αγωνιζόμενοι μαζί με τους συνδημότες μας οι οποίοι δοκιμάζονται καθημερινά μέσα σ’ αυτό το ασταθές οικονομικό περιβάλλον και σ’ αυτό το στόχο παραμένουμε σταθερά προσηλωμένοι».\nΤο πλήρες κείμενο της επιστολής του κυρίου Δημάρχου προς τον Πρόεδρο της Βουλής έχει ως εξής:\nΓ. ΚΑΡΑΤΖΑΦΕΡΗΣ: "Δεν θα ψηφίσουμε τα νέα μέτρα"\nΈχοντας και την ομόφωνη στήριξη της κοινοβουλευτικής του ομάδας, ο πρόεδρος του ΛΑ.Ο.Σ., κ. Γιώργος Καρατζαφέρης, ανακοίνωσε πως το κόμμα δεν θα ψηφίσει τα νέα μέτρα, τονίζοντας πως η Ελλάδα δεν υπάρχει περίπτωση να πέσει.\n"Δεν υφίσταται ενδεχόμενο χρεοκοπίας", υπογράμμισε, επισημαίνοντας πως αν πέσει η Ελλάδα θα συμπαρασύρει και άλλες χώρες.\nΕρωτηθείς εάν θα αποχωρήσουν οι υπουργοί του ΛΑ.Ο.Σ. από την κυβέρνηση ανέφερε ξεκαθάρισε το πλαίσιο που πρόκειται να κινηθεί. "Εάν θέλει να τους κρατήσει ο κ. Παπαδήμος, αυτό εναπόκειται στον πρωθυπουργό", υπογράμμισε.\nΠαραιτήθηκε από βουλευτής του ΠΑΣΟΚ, ο Παύλος Στασινός\nΔιαφωνεί με το νέο μνημόνιο\nΤην παραίτησή του από το βουλευτικό αξίωμα υπέβαλε με επιστολή του στον πρόεδρο της Βουλής, κ. Φίλιππο Πετσάλνικο, ο βουλευτής Άρτας του ΠΑΣΟΚ, κ. Παύλος Στασινός.\nΟ ίδιος μιλώντας στο www.protothema.gr εξήγησε ότι οι λόγοι που τον οδηγούν εκτός πολιτικής σκηνής είναι τα νέα σκληρά μέτρα που θα κληθούν να ψηφίσουν στην Βουλή με το δίλημμα «ή ψηφίζετε η χρεοκοπούμε».\nΔΩΔΩΝΗ: Δεν θα γίνει παραλαβή γάλακτος για σήμερα Παρασκευή και αύριο Σάββατο\nΗ γαλακτοβιομηχανία «ΔΩΔΩΝΗ ΑΕ» ανακοίνωσε ότι λόγω της κήρυξης καθολικής 48ωρης απεργίας των Εργαζομένων της Εταιρίας για σήμερα Παρασκευή και αύριο Σάββατο, δεν θα προβεί στην παραλαβή ουδεμίας ποσότητας γάλακτος, τόσο στο εργοστάσιο όσο και στους σταθμούς συγκέντρωσης.\nΗ παραλαβή γάλακτος θα αρχίσει πάλι την Κυριακή και θα παραληφθεί ΜΟΝΟ το γάλα της ημέρας αυτής.\nΕκδήλωση αφιερωμένη στον Μητς Μήτση, την Δευτέρα 20 Φεβρουαρίου 2012, στo Πνευματικό Κέντρο Ηπειρωτών.\nΓ. ΠΑΝΑΓΙΩΤΑΚΟΠΟΥΛΟΣ: ΔΕΝ ΣΥΜΦΩΝΟΥΜΕ, ΔΕΝ ΨΗΦΙΖΟΥΜΕ, ΔΕΝ ΥΠΟΓΡΑΦΟΥΜΕ, ΘΑ ΤΟ ΑΝΑΤΡΕΨΟΥΜΕ


Moonlight Tales: Η μάχη του έρωτα (Κεφάλαιο 32)\nΗ μάχη του έρωτα (Κεφάλαιο 32)\n«Ήρθες!» ψέλλισε εκστασιασμένη η Χριστίνα, καθώς έβλεπε μια αντρική φιγούρα να την πλησιάζει. Θα μπορούσε να τον ξεχωρίσει ανάμεσα σε πλήθος αντρών.\n«Ήρθα!» η μελωδική αντρική του φωνή, την έκανε να ανατριχιάσει.\n«Επιτέλους! Είχα αρχίσει να απελπίζομαι! Τι έγινε;»\n«Κάνε λίγη υπομονή!» ήθελε να την βασανίσει.\n«Μην μου λες να κάνω υπομονή!» αγρίεψε το βλέμμα της και άστραψαν τα μάτια της.\n«Εντάξει αγριόγατα! Όλα πηγαίνουν κατά βάση του σχεδίου», την καθησύχασε.\n«Άντε να δούμε!»\n«Υπάρχει μόνο ένα θέμα που δεν έχουμε συζητήσει», της είπε σοβαρός και κάρφωσε τα μάτια του στα δικά της.\n«Χριστίνα, όταν τελειώσουν όλα θα πρέπει να παραδοθώ!»\n«Αυτό είναι το σωστό! Φταίω για πολλά απ’ όσα συμβαίνουν και θα πληρώσω για όλα!»\n«Μα χωρίς εσένα τίποτα δεν θα μπορούσε να γίνει», συγκράτησε με το ζόρι τα δάκρια που έτρεχαν στα μάτια της.\n«Σς, σε παρακαλώ μην μου το κάνεις πιο δύσκολο! Σε λίγο όλα θα τελειώσουν! Εσύ θα επιστρέψεις στην ζωή σου και εγώ εκεί που ανήκω. Δεν είμαι ο πρίγκιπας που νομίζεις! Σε βοήθησα γιατί σε ερωτεύτηκα από την πρώτη στιγμή που σε αντίκρισα αλλά… Πρέπει να παραδοθώ και δεν χωράει συζήτηση»\n«Μην μου το κάνεις αυτό…» τον ικέτευσε σχεδόν.\n«Λυπάμαι πριγκίπισσα μου! Σε αγαπώ πολύ, αυτό να το θυμάσαι! Θα είμαι εδώ μέχρι το τέλος και θα παλέψω! Σου υπόσχομαι πως θα κάνω τα πάντα για να έρθει η λύτρωση. Θέλω όσο τίποτα να μείνω μαζί σου, να γεράσω μαζί σου, να, να, να… Αλλά ένα διαμάντι τι στο διάολο κάνει με κάποιον σαν εμένα; Είμαι βουτηγμένος μέσα στα σκατά, δεν μπορώ να σου υποσχεθώ μια υπέροχη ζωή», ένα δάκρυ κατρακύλησε στα μάγουλά του. Η Χριστίνα, τον πλησίασε και του φίλησε τα κλειστά του μάτια.\n«Με προστάτεψες… Με φρόντισες… Με κάλυψες… Και τώρα μου λες ότι θα με αφήσεις;»\n«Δεν θα σε αφήσω, απλά θα πληρώσω! Χριστίνα αν δεν βρισκόσουν εσύ στον δρόμο μου, θα είχα σκοτώσει τον φίλο σου, τον Δούκα, την κόρη του και όποιον άλλον βρισκόταν στον δρόμο μου εμπόδιο. Το καταλαβαίνεις; Θα γινόμουν δολοφόνος για μερικά εκατομμύρια!» ούρλιαξε σχεδόν από πόνο γι’ αυτό που μόλις είχε πει. Δεν άντεχε ούτε ο ίδιος την αλήθεια του.\n«Σταμάτα! Σταμάτα γαμώτο!» όρμησε στην αγκαλιά του, παραδομένη στους λυγμούς της.


Η αληθινή ιστορία ενός ξεχασμένου ήρωα του Β΄ Παγκοσμίου Πολέμου έγινε διεθνές best seller | LiFO\nΣΥΖΗΤΗΣΗ ΚΕΝΤΡΟ ΠΟΛΙΤΙΣΜΟΥ - ΙΔΡΥΜΑ «ΣΤΑΥΡΟΣ ΝΙΑΡΧΟΣ» 20/02\nΗ αληθινή ιστορία ενός ξεχασμένου ήρωα του Β΄ Παγκοσμίου Πολέμου έγινε διεθνές best seller\nΤο βιβλίο του Μαρκ Σάλιβαν «Κάτω από τον πορφυρό ουρανό» μόλις κυκλοφόρησε στα ελληνικά\nΜε το πολυβραβευμένο bestseller του Μαρκ Σάλιβαν «Κάτω από τον πορφυρό ουρανό» η Brainfood Εκδοτική εγκαινιάζει τη νέα σειρά βιβλίων Floral Books. Με πωλήσεις που έχουν ξεπεράσει το 1 εκατομμύριο αντίτυπα, το βιβλίο έχει παραμείνει στο Amazon Charts 47 εβδομάδες, στο USA Today 28 εβδομάδες και στο Wall Street Journal bestseller lists 9 εβδομάδες.\nΒασισμένο στην αληθινή ιστορία ενός ξεχασμένου ήρωα, το «Κάτω από τον πορφυρό ουρανό» είναι η θριαμβευτική, επική ιστορία του απίστευτου θάρρους ενός νεαρού άνδρα σε μια από τις πιο σκοτεινές ώρες της ιστορίας.\nΟ Πίνο Λέλα δεν θέλει να έχει καμία σχέση με τον πόλεμο ή τους Ναζί. Είναι ένας συνηθισμένος Ιταλός έφηβος που λατρεύει τη μουσική, το φαγητό και τα κορίτσια, αλλά οι ημέρες αθωότητάς του είναι μετρημένες.\nΌταν το σπίτι της οικογένειάς του στο Μιλάνο καταστρέφεται από τις βόμβες των Συμμάχων, ο Πίνο καταλήγει να φυγαδεύει Εβραίους από τις Άλπεις και ερωτεύεται την Άννα, μια όμορφη χήρα έξι χρόνια μεγαλύτερή του.\nΣε μια προσπάθεια να τον προστατεύσουν, οι γονείς του τον αναγκάζουν να καταταγεί ως Γερμανός στρατιώτης, μια κίνηση που νομίζουν ότι θα τον κρατήσει εκτός μάχης.\nΑλλά μετά τον σοβαρό τραυματισμό του, προσλαμβάνεται στην ηλικία των δεκαοκτώ ετών ως προσωπικός οδηγός του στενού συνεργάτη του Αδόλφου Χίτλερ στην Ιταλία, του στρατηγού Χανς Λέγιερς, ενός από τους πιο μυστηριώδεις και ισχυρούς διοικητές του Τρίτου Ράιχ.\nΟ Mark Sullivan έχει γράψει δεκαοκτώ μυθιστορήματα, καθώς και την μπεστ σέλερ των New York Times σειρά Private, την οποία γράφει με τον James Patterson. Έχει κερδίσει πολλά βραβεία για τη συγγραφή του, όπως το Βραβείο Νέων Ταλέντων WHSmith, και τα έργα του έχουν δεχτεί διθυράμβους από τη New York Times και τη Los Angeles Times.\nΜεγάλωσε στο Μέντφιλντ της Μασαχουσέτης και αποφοίτησε από το Κολέγιο Χάμιλτον με πτυχίο στα αγγλικά, πριν εργαστεί ως εθελοντής στο Ειρηνευτικό Σώμα στη Νιγηρία της δυτικής Αφρικής. Με την επιστροφή του στις Ηνωμένες Πολιτείες, πήρε πτυχίο από τη Σχολή Δημοσιογραφίας Μέντιλ στο Πανεπιστήμιο Νορθγουέστερν και ξεκίνησε καριέρα στο ερευνητικό ρεπορτάζ.\nΜαρκ Σάλιβαν, «Κάτω από τον πορφυρό ουρανό»\nΜαύρος Γάτος 10.7.2018 | 16:30\nΘα ήταν ενδιαφέρον να ξέραμε πώς ο Αμερικανός συγγραφέας ανακάλυψε και ανέπτυξε αυτήν την περιπέτεια που βίωσε ένας Ιταλός πριν από 75 χρόνια.\nΕπειδή απ' ό,τι κατάλαβα είναι μπεστ-σελερίστας, μήπως απλά έμαθε μερικά ψήγματα της ιστορίας και μετά επινόησε πάνω σε αυτόν τον μικρό καμβά μια συναρπαστική περιπέτεια;


Σε ποιές κυρίες ανήκουν αυτά τα ...wild μαλλια; - Instyle GR\nΣε ποιές κυρίες ανήκουν αυτά τα …wild μαλλια;\n02/07/2014 @ 10:30:33\nΠάνω που νομίζαμε πως τα χρωματιστά μαλλιά έχουν αρχίσει να φεύγουν σιγά σιγά από τη μόδα, δύο από τα αγαπημένα μας pop icons ξαναχτύπησαν στο Instagram με ολοκαίνουργια rainbow μαλλιά. Ο λόγος για τη Miley Cyrus και τη Rita Ora που μας ξεγέλασαν για λίγο ως προς το μέγεθος της αλλαγής.\nΗ Miley βρίσκεται σε δημιουργικό ντελίριο (ή απλά ντελίριο) τις τελευταίες μέρες βοβμαρδίζοντας μας στο instagram με δεκάδες φωτογραφίες (oversharing maybe;) ανάμεσα στις οποίες και η παρακάτω.\nΝια καλά καταλάβατε, είναι περούκα και δεν πιστέψαμε πως έκανε αυτό στα μαλλιά της αλλά συνέχισε με το oversharing ανεβάζοντας τον κότσο της ο οποίος είναι ξεκάθαρα ροζ και στολισμένος με ένα κουκλάκι.\nΤο styling του κότσου θα το αφήσουμε ασχολίαστο αλλά το χρώμα όχι. Παρ’ όλο που δεν έχει ανεβάσει -παραδόξως- ακόμα κάοια φωτογραφία στην οποία να φαίνεται κανονικά με τα νέα της μαλλιά, καταλαβαίνουμε πως η rebel Miley αποφάσισε να βάψει τις άκρες της ροζ. Το ίδιο αποφάσισε και μια ακόμα αγαπημένη μας σταρ όμως και αυτό επίσης το ανακαλύψαμε στο Instagram.\nH Rita Ora ανέβασε αυτή τη φωτογραφία με τη super χρωματιστή αλογοουρά της και για μια στιγμή πιστέψαμε πως όντως έκανε μια τόσο μεγάλη αλλαγή και …μας άρεσε. Δεν ντρεπόμαστε να το παραδεχτούμε. Ποτέ δεν υπήρξαμε υποστηρικτές των ξανθών της μαλλιών. Δεν άργησε ωστόσο να αποκαλύψει την αλήθεια…\nΑνέβασε και αυτή τη φωτογραφία δείχνοντάς μας πως ξεγελαστήκαμε. Η αλογοουρά ήταν ψεύτική αλλά τα μαλλιά της όντως είναι πια χρωματιστά. Παραμένουν ξανθά στη ριζα και οι άκρες είναι βαμμένες ένα μωβ-ροζ χρώμα. Δεν απογοητευτήκαμε, αντιθέτως μας άρεσε η αλλαγή και θέλουμε να την κρατήσει. Αν γίνεται να τη συνδυάσει και με καστανή ρίζα ακόμα καλύτερα.\nΠοια τραγουδίστρια έβαψε τα μαλλιά της μωβ-ασημί ομπρέ;\nRita Ora: Δείτε το νέο εντυπωσιακό τατουάζ της τραγουδίστριας\nΑΛΛΑΓΗ βαφή Μαλλιά ΧΡΩΜΑ χρωματιστά


5 χρόνια από τη «μαύρη» Love Parade | Κοινωνία & Πολιτισμός | DW | 24.07.2015\n5 χρόνια από τη «μαύρη» Love Parade\nΦιλοδοξούσε να γίνει το μεγαλύτερο πάρτι ηλεκτρονικής μουσικής στη Γερμανία. Η Love Parade στο Ντούισμπουργκ το καλοκαίρι του 2010 κατέληξε σε τραγωδία με 21 νεκρούς και δεκάδες τραυματίες.\n«Γιατί;». Αυτό το ερώτημα παραμένει αναπάντητο μέχρι σήμερα για τον Γερν Τάιχ, που ήταν παρών στο τραγικό δυστύχημα στη Love Parade του Ντούισμπουργκ το καλοκαίρι του 2010. «Γιατί οι διοργανωτές επέλεξαν αυτό το μέρος που ήταν εμφανώς ακατάλληλο να υποδεχθεί τόσο πολλούς ανθρώπους; Γιατί τόσοι πολλοί έχασαν τη ζωή τους άδικα;». Ο Γερν ήθελε μόνο να διασκεδάσει. Αλλά από εκείνη την τραγική μέρα η ζωή του έχει αλλάξει ριζικά, ακόμη δεν έχει ξεπεράσει το σοκ. Θυμάται ακόμη το συνωστισμό στο τούνελ και τη σκάλα, ανθρώπους να παθαίνουν ασφυξία και κρίσεις πανικού, άλλους να φωνάζουν για βοήθεια.\nO Γερν Τάιχ, επιζών, είναι σήμερα 41 ετών\nΣύμφωνα με ειδικούς ψυχοθεραπευτές τόσο ο 41 ετών σήμερα Γερν όσο και πολλοί άλλοι νέοι που βίωσαν την οδυνηρή εμπειρία εκείνης της ημέρας πάσχουν ακόμη από μετατραυματική αγχώδη διαταραχή. Μέχρι σήμερα πολλοί εξακολουθούν να αντιμετωπίζουν προβλήματα συγκέντρωσης καθώς και μειωμένη απόδοση στην εργασία τους λόγω ψυχικών διαταραχών.\n«Κάποτε διασκέδαζα σε πάρτι με φίλους αλλά τώρα προτιμώ να μένω μόνος», αναφέρει ο Γερν, ο οποίος ζει με την κόρη του σε ένα μικρό σπίτι, ενώ συμμετέχει ενεργά σε εθελοντικά προγράμματα βοήθειας των συγγενών των θυμάτων. «Μέχρι σήμερα όταν βρίσκομαι σε κλειστούς χώρους αναζητώ πάντα την έξοδο», αναφέρει χαρακτηριστικά.\n5 χρόνια μετά στο σημείο της τραγωδίας\nΣτο σημείο της τραγωδίας. Ντούισμπουργκ 24 Ιουλίου 2010\nΈνα λιτό μνημείο στη μνήμη των θυμάτων, λουλούδια και ξύλινοι σταυροί στα σκαλιά, φωτογραφίες των θυμάτων, αναμμένα κεριά. Αυτή είναι η εικόνα που αντικρίζει κανείς σήμερα στο σημείο όπου επρόκειτο να γίνει το μεγάλο πάρτι ηλεκτρονικής μουσικής το 2010.\nΚαι ο Γκρέγκορ, νοσοκόμος, ήταν εκεί. Είχε πάει για να διασκεδάσει αλλά κατέληξε να προσφέρει πρώτες βοήθειες στους τραυματίες. Ένα κορίτσι πέθανε στην αγκαλιά του από ασφυξία, κάτι που δεν μπορεί να ξεπεράσει μέχρι σήμερα. Έκτοτε δεν έχει καταφέρει να επιστρέψει στη δουλειά του. Ο κίνδυνος να πάθει έντονες κρίσεις πανικού είναι μεγάλος. Μαζί με τη δουλειά του έχασε το διαμέρισμά του και πήρε διαζύγιο από τη σύζυγό του. «Ήταν τραγικό. Ήμουν στα πρόθυρα αυτοκτονίας τα πρώτα τρία χρόνια», αναφέρει χαρακτηριστικά.\nΣτο μεταξύ η δίκη κατά των αρμοδίων για τη μη τήρηση των προδιαγραφών ασφαλείας βρίσκεται ακόμη σε εξέλιξη στο Ντούισμπουργκ. Η διαμάχη μεταξύ των δικηγόρων οικογενειών των θυμάτων και επιζώντων και δικηγόρων των διοργανωτών συνεχίζεται σε έντονους τόνους. Μέχρι στιγμής έχουν εξεταστεί περίπου 4000 μάρτυρες και έχουν προσκομισθεί ως αποδεικτικό υλικό περίπου 1000 βίντεο.\nΣύμφωνα με βρετανούς εμπειρογνώμονες ο χώρος του φεστιβάλ του Ντούισμπουργκ δεν ήταν ενδεδειγμένος για να φιλοξενήσει τόσους επισκέπτες. Σε αυτό το αποτέλεσμα όμως δεν έχει καταλήξει ακόμη το αρμόδιο γερμανικό δικαστήριο. Κι όσο η δίκη εκκρεμεί, αργεί και η καταβολή αποζημιώσεων. Παράλληλα για την ώρα το δικαστήριο δεν έχει αποδώσει κατηγορίες ούτε στον κύριο διοργανωτή ούτε στο προσωπικό, ενώ απείχε και από την επίρριψη ευθυνών στο δήμαρχο Ντούισμπουργκ, ο οποίος δέχτηκε να διεξαχθεί τη Love Parade στην περιοχή του Ρουρ, μετά από απόρριψη σχετικής αίτησης από το δήμο του Βερολίνου.\nΛέξεις κλειδιά Love Parade, 2010, Nτούισμπουργκ, τέκνο, πάρτι, ασφυξία\nΜόνιμος σύνδεσμος http://p.dw.com/p/1G4AT


H γερμανική Delivery Hero (efood) εξαγοράζει Kiosky's και θυγατρικές του ομίλου Μούχαλη | Sofokleousin.gr\nH γερμανική πολυεθνική Delivery Hero, που έχει υπό τον έλεγχό της την e-food, επιδιώκει περαιτέρω επέκταση των επιχειρηματικών δραστηριοτήτων της στην Ελλάδα. Συγκεκριμένα, όπως γνωστοποίησε στην Επιτροπή Ανταγωνισμού, ήρθε σε συμφωνία (από τις 2 Σεπτεμβρίου) με τον όμιλο Μούχαλη για την εξαγορά της εταιρείας ΙΝΚΑΤ (kiosky’s), όπως επίσης και τις εταιρείες Alfa διανομές, delivery.gr IKE και e-table.\nMε την εξαγορά της Kiosky’s, η γερμανική πολυεθνική επιχειρεί να εισέλθει δυναμικά στην αγορά της μικρής λιανικής και να κυριαρχήσει. Είναι χαρακτηριστικό ότι η πλατφόρμα eKiosky’s καλύπτει, σε επίπεδο διανομής προϊόντων μικρής λιανικής, περισσότερο από το 90% της γεωγραφίας της Αττικής.\nΔιαθέτει πάνω από 1.000 κωδικούς καταναλωτών, οι οποίοι κάνουν τα μικρο- ψώνια του, ενώ έχει ξεπεράσει σ’ ένα χρόνο τον στόχο των 300.000 παραγγελιών.\nΠαράλληλα, μετά την πτώση στα οικονομικά μεγέθη το 2020-ελέω της πανδημίας-, το 2021 αποτελεί χρονιά περαιτέρω ανάπτυξης για τον όμιλο Μούχαλη, που διεύρυνε το δίκτυό του και σε άλλες πόλεις της χώρας.\nΝα θυμίσουμε ότι πρόσφατα, η e-food, βρέθηκε στο μάτι του κυκλώνα, εξαιτίας της απόφασής του να μεταβάλει τη εργασιακή σχέση με διανομείς, μετατρέποντάς τους σε freelancer. Μετά τις σφοδρές αντιδράσεις, το ντόρο και τις ζημίες που προκλήθηκαν, η εταιρεία άλλαξε ρότα και προχώρησε σε άμεση σύναψη σύμβασης αορίστου χρόνου σε 2.000 εργαζόμενους\n18:18, 23 Σεπτεμβρίου 2021


Νέα Lotus Exige Sport 380 | Drive\nΝέα Lotus Exige Sport 380\nΑυτή είναι η ταχύτερη Exige όλων των εποχών, με την Lotus να την ονομάζει “Supercar Killer”.\nΤετάρτη, 23 Νοεμβρίου 2016 | Παναγιώτης Πανάγος\nΗ Lotus παρουσίασε την Exige Sport 380, την ισχυρότερη έκδοση του μοντέλου που κατασκευάστηκε ποτέ.\nΒασίζεται στην Exige Sport 350 που είχε παρουσιαστεί πριν από περίπου ένα χρόνο, και χάρη στις μετατροπές και τις βελτιώσεις που υπέστη, μπαίνει ακόμα πιο βαθιά σε ξένα χωράφια από πλευράς επιδόσεων, αυτά των supercar.\nΤο βάρος του μοντέλου στην ελαφρύτερή του μορφή (χωρίς υγρά) είναι 25 kg μειωμένο σε σχέση με την ελαφρύτερη Exige Sport, επιταχύνει από στάση στα 100 km/h σε 3,7” και η τελική ταχύτητα φτάνει τα 286 km/h. Για να επιτευχθούν όμως όλα αυτά, ο 3.5 V6 κινητήρας της Toyota έφτασε να αποδίδει 380 ίππους και 41,8 kgm, και η αεροδυναμική μελέτη πέρασε σε αγωνιστικό επίπεδο.\nΠαρά την μεγάλη απόδοση και τις ικανότητες της Exige Sport 380 στην πίστα, η Lotus υποστηρίζει ότι η νέα έκδοση παραμένει χρηστική στην καθημερινότητα, με την ποιότητα και το μοντάρισμα των τμημάτων να είναι καθολικά βελτιωμένη.\nΗ μείωση του βάρους επιτυγχάνεται χάρη στη τοποθέτηση νέων θυρών, νέων φώτων, νέας πίσω αεροτομής, νέου διαχύτη, των ελαφρύτερων σφυρήλατων ζαντών αλουμινίου της αγοράς, συνθετικού πίσω τζαμιού αντί για γυάλινου, μίας μπαταρίας ιόντων λιθίου και ανθρακονημάτινων καθισμάτων. Για όσους θέλουν ακόμα μεγαλύτερη μείωση του βάρους, υπάρχει και πακέτο που περιλαμβάνει ελαφρύτερη εξάτμιση τιτανίου, ανθρακονημάτινο πάνελ οροφής κ.α.\nΤο αεροδυναμικό πακέτο περιλαμβάνει νέο μπροστινό σπλίτερ με μεγαλύτερο χείλος, μεγάλη πίσω σταθερή αεροτομή και νέας σχεδίασης διαχύτη, καθώς και επιπλέον αεροδυναμικά βοηθήματα διάσπαρτα στο αμάξωμα. Σύμφωνα με πληροφορίες της Lotus, η Exige Sport 380 επιτυγχάνει 140 kg κάθετης δύναμης στην τελική ταχύτητα, 60% βελτίωση σε σχέση με την Sport 350, αλλά χωρίς να αυξάνεται η οπισθέλκουσα.\nΕπιπλέον, η νέα έκδοση φορά ελαστικά Michelin Pilot Sport Cup 2, με τα εμπρός να είναι 10% φαρδύτερα από τα αντίστοιχα της Sport 350. Μέσα στους πανάλαφρους τροχούς κρύβονται τα ενισχυμένα φρένα που αποτελούνται από χαραγμένους δίσκους της AP Racing.\nΣτον έξτρα εξοπλισμό του μοντέλου, βρίσκουμε και το Track Pack που περιλαμβάνει ρυθμιζόμενα αμορτισέρ δύο θέσεων της Nitron, καθώς και ρυθμιζόμενες αντιστρεπτικές της Eibach.\nΤέλος, το κιβώτιο με το οποίο εφοδιάζεται είναι 6άρι χειροκίνητο και την άνοιξη του 2017 θα υπάρχει και δυνατότητα τοποθέτησης αυτόματου κιβωτίου. Ακόμα, η μετάδοση είναι εξοπλισμένη με ένα ψυγείο λαδιού που επιτρέπει την εκτεταμένη χρήση σε ρυθμό πίστας.


Συναγερμός! Στην πόρτα της Ελλάδας ο κορονοϊός | δημοκρατία\nΘέμα χρόνου να βρεθεί κρούσμα στη χώρα μας, λένε οι επιστήμονες! Εκτακτα μέτρα στα δυτικά σύνορα\nΈκτακτα μέτρα για τη θωράκιση από τον κορονοϊό, που βρίσκεται πλέον στο κατώφλι της Ελλάδας και με ένα κρούσμα στη χώρα μας να αποτελεί θέμα χρόνου -όπως προειδοποιεί η επιστημονική κοινότητα-, λαμβάνει η ελληνική κυβέρνηση, που έχει τεθεί σε κατάσταση συναγερμού. Ο υπουργός Υγείας Βασίλης Κικίλιας ενημερώνει σήμερα τον πρωθυπουργό αναφορικά με τις προτεινόμενες λύσεις για την καλύτερη προστασία της χώρας, ενώ μετά τη σύσκεψη των δύο στο Μαξίμου θα δημοσιοποιηθούν λεπτομέρειες για το ελληνικό σχέδιο.\nΜε τον ιό να έχει φτάσει ήδη στην Ιταλία, αργά χθες, κατόπιν εντολής της υπουργού Παιδείας Νίκης Κεραμέως, ανεστάλησαν όλες οι εκπαιδευτικές εκδρομές που προγραμματίζονταν και προγραμματίζονται προς την Ιταλία, μέχρι νεωτέρας. Το υπουργείο Παιδείας, μάλιστα, τις επόμενες ημέρες θα στείλει εγκύκλιο προς όλες τις δομές εκπαίδευσης. Την ίδια ώρα, σε ευρεία σύσκεψη το υπουργείο Υγείας εξέτασε όλα τα νέα επιδημιολογικά δεδομένα για τον κορονοϊό.\nΑποφασίστηκε να δοθεί όλο το βάρος στην ευαισθητοποίηση και την ενημέρωση του πληθυσμού της χώρας μας, καθώς και στην υψηλή ετοιμότητα των υγειονομικών Αρχών. Οι επιστήμονες υποστήριξαν ότι δεν τίθεται θέμα καραντίνας ή επιδημιολογικής επιτήρησης για τους μαθητές που βρίσκονται ήδη στην Ιταλία, καθώς δεν έχουν επισκεφτεί πληγείσες περιοχές, ενώ αποφασίστηκε να μην υπάρξουν -προσώρας- επιπλέον μέτρα, όπως η θερμομέτρηση, για τους ταξιδιώτες που έρχονται στη χώρα μας από την Ιταλία. Επίσης, κλιμάκιο του Εθνικού Οργανισμού Δημόσιας Υγείας (ΕΟΔΥ) θα βρίσκεται τη Δευτέρα και την Τρίτη σε Πάτρα και Ηγουμενίτσα και θα ενημερώνει τα πληρώματα σε επιβατηγά και εμπορικά πλοία για τα μέτρα προφύλαξης. Το κλιμάκιο θα εφιστά επίσης την προσοχή σε επιβάτες και πληρώματα ώστε να εντοπίσει εάν κάποιος έχει επισκεφτεί πρόσφατα, πριν από την καραντίνα, τις πληγείσες από τον ιό περιοχές της Ιταλίας.\nΟ μηχανισμός του υπουργείου παραμένει σε επιφυλακή και εγρήγορση, όπως αναφέρουν πηγές του: «Με βάση τα νέα επιδημιολογικά δεδομένα του νέου κορονοϊού, το υπουργείο Υγείας και ο Εθνικός Οργανισμός Δημόσιας Υγείας συνεχίζουν τις στοχευμένες ενέργειες ενημέρωσης και ευαισθητοποίησης των επισκεπτών από τρίτες χώρες στις πύλες εισόδου τις χώρας, με την έκδοση νέων φυλλαδίων και αφισών για αεροδρόμια και λιμάνια. Αξίζει να σημειωθεί ότι οι αρμόδιοι βρίσκονται σε καθημερινή επικοινωνία με τον Παγκόσμιο Οργανισμό Υγείας και το Ευρωπαϊκό Κέντρο Πρόληψης και Ελέγχου Νόσων (ECDC) για την εκτίμηση της κατάστασης διεθνώς.\nΒγήκαν σώοι από την κόλαση του «Diamond Princess»\nΑρνητικά ήταν τα δείγματα των εξετάσεων για κορονοϊό των δύο Ελλήνων που επέβαιναν στο «Diamond Princess» και επαναπατρίστηκαν από την Ιαπωνία. Σημειώνεται, ωστόσο, ότι θα παραμείνουν σε εθελούσια καραντίνα στο Νοσοκομείο Γ.Ν. Νοσημάτων Θώρακος Αθηνών «Η Σωτηρία» για 14 ημέρες.\nΥπενθυμίζεται ότι, έπειτα από συντονισμένες ενέργειες της κυβέρνησης, οι δύο Ελληνες πολίτες επαναπατρίστηκαν το Σάββατο από το κρουαζιερόπλοιο.\nΤην Παρασκευή 21 Φεβρουαρίου, οι δύο Ελληνες επιβιβάστηκαν στο Τόκιο μαζί με άλλους Ευρωπαίους πολίτες σε ειδικά ναυλωμένο αεροσκάφος της ιταλικής κυβέρνησης και αποβιβάστηκαν στη στρατιωτική αεροπορική βάση Patrica Di Mare, στη Ρώμη. Εκεί, τους παρέλαβε ιατρικό κλιμάκιο του Εθνικού Οργανισμού Δημόσιας Υγείας, ακολουθώντας το ειδικό πρωτόκολλο. Προσγειώθηκαν το πρωί του Σαββάτου στο στρατιωτικό αεροδρόμιο της Ελευσίνας, με ελληνικό στρατιωτικό αεροσκάφος, το οποίο είχε μεταβεί στη Ρώμη για αυτόν τον σκοπό.\nΟι δύο Ελληνες πολίτες δεν είχαν εμφανίσει καμία συμπτωματολογία και είχαν αρνητικό έλεγχο από ιατρικά κλιμάκια στην Ιαπωνία και την Ιταλία. Μεταφέρθηκαν από ειδικά εκπαιδευμένο προσωπικό του Εθνικού Κέντρου Αμεσης Βοήθειας στο Γ.Ν. Νοσημάτων Θώρακος Αθηνών «Η Σωτηρία», που αποτελεί νοσοκομείο αναφοράς, με βάση την προβλεπόμενη διαδικασία διακομιδής. Εκεί τέθηκαν σε εθελούσια απομόνωση και ιατρική παρακολούθηση για 14 ημέρες, όπως και τα προηγούμενα ύποπτα κρούσματα.


Στόχος οι 2,8 εκατ. εμβολιασμοί τον μήνα από τον Ιούλιο -Ανοίγει ο δρόμος και για τους 20άρηδες - Πρώτη Καθημερινή Εφημερίδα\n1 Μαΐου, 2021 13:01\nΟπως δήλωσε ο υφυπουργός Ψηφιακής Διακυβέρνησης, Γιώργος Γεωργαντάς στον ΣΚΑΪ. Από τον Ιούλιο οι εμβολιασμοί αναμένεται να κινηθούν σε επίπεδο ρεκόρ, καθώς προβλέπεται ότι θα αγγίξουν τα 2,7-2,8 εκατ. τον μήνα.\nΟ κ. Γεωργαντάς εκτίμησε ότι μέχρι τα τέλη Ιουνίου θα έχει χτιστεί τείχος ανοσίας. Καθώς θα μπορούν να εμβολιάζονται και οι πολίτες κάτω των 30 ετών. «Τη Μεγάλη Πέμπτη είχαμε 66.000 εμβολιασμούς μέσα σε μια ημέρα και οι ρυθμοί επιταχύνονται. Από 5 Μαΐου θα έχουμε 1.500 εμβολιαστικά κέντρα διαθέσιμα, θα έχουμε και το εμβόλιο της Johnson&Johnson. Είμαστε πολύ αισιόδοξοι και πιστεύω ότι μέχρι τέλος Ιουνίου το τείχος ανοσίας θα έχει χτιστεί. Καθώς από τον Ιούνιο θα μπορούν να εμβολιάζονται και όλοι οι υπόλοιποι ενήλικες, δηλαδή όσοι είναι κάτω από 30 ετών», είπε.\nΑναφορικά με τους 45-49, για τους οποίους άνοιξε η πλατφόρμα των ραντεβού, ο κ. Γεωργαντάς ανέφερε ότι 124.000 πολίτες που είναι εγγεγραμμένοι στην άυλη συνταγογράφηση θα λάβουν μήνυμα για να αποδεχτούν τα προτεινόμενα ραντεβού. Ενώ όλοι οι υπόλοιποι θα μπορούν να κλείσουν ραντεβού με όλους τους υπόλοιπους τρόπους, είτε μέσα από την πλατφόρμα είτε στα φαρμακεία και στα ΚΕΠ.\nΑπαντώντας στο πώς θα εμβολιαστούν οι πολίτες που δε διαθέτουν ΑΜΚΑ, ο υφυπουργός, επισήμανε τόνισε ότι εδώ και 10 μέρες μετά από νομοθετική πρωτοβουλία. Η οποία παρουσιάστηκε στη Βουλή και υπερψηφίστηκε, όσοι δε διαθέτουν ΑΜΚΑ, έχουν τη δυνατότητα να μπορούν να εκδώσουν έναν προσωρινό αποκλειστικά για αυτή τη χρήση. «Αυτό συμβαίνει με δύο τρόπους. Όσοι έχουν ΑΦΜ ή όσοι έχουν δελτίο αστυνομικής ταυτότητας. Μπορούν μέσα από την πλατφόρμα emvolio.gov.gr που παραπέμπει στον προσωρινό ΑΜΚΑ, να μπορέσουν να τον εκδώσουν ψηφιακά. Όσοι δεν έχουν κάτι από αυτά τα δύο, πρέπει να επισκεφθούν ένα ΚΕΠ κι εκεί θα τους κατευθύνουν στο τι έγγραφα πρέπει να στείλουν. Για να μπορέσουν κι αυτοί αφού εκδώσουν τον προσωρινό ΑΜΚΑ να μπουν στη διαδικασία του εμβολιασμού». Εξήγησε προσθέτοντας ότι ήδη έχουν εκδοθεί περίπου 6.000 προσωρινοί ΑΜΚΑ.\nΟ πολίτης μπορεί να ελέγξει αν ανήκει σε κάποιες από τις ομάδες προτεραιότητας αποστέλλοντας στο 13034 γραπτό μήνυμα (SMS) με το ΑΜΚΑ και το επώνυμό του (ΑΜΚΑ κενό Επώνυμο). Αμέσως, ο πολίτης θα λάβει γραπτό μήνυμα, που θα τον ενημερώνει εάν είναι δικαιούχος εμβολιασμού. Με βάση την πληθυσμιακή προτεραιοποίηση του εθνικού σχεδίου εμβολιασμών. Στη συνέχεια, ο πολίτης μπορεί να εισέλθει στην ηλεκτρονική πλατφόρμα εμβολιασμού COVID-19 (emvolio.gov.gr) για να προγραμματίσει το ραντεβού του.\nΟι πολίτες που έχουν εγγραφεί στην άυλη συνταγογράφηση (μέσω της πλατφόρμας ehealth.gov.gr). Κι εφόσον θα καθίστανται δικαιούχοι εμβολιασμού, θα λάβουν ένα γραπτό μήνυμα (SMS) στο κινητό τους από τον αριθμό 13034. Που θα τους ειδοποιεί ότι έχει πραγματοποιηθεί προ-κράτηση ραντεβού. Το γραπτό μήνυμα θα αναφέρει τον Κωδικό Ραντεβού, την ημερομηνία και ώρα εμβολιασμού και το προτεινόμενο εμβολιαστικό κέντρο. Ως εμβολιαστικό κέντρο προ-επιλέγεται το πλησιέστερο διαθέσιμο με βάση τον Ταχυδρομικό Κώδικα που έχει δηλωθεί.\nΜε αποστολή του Κωδικού Ραντεβού μέσω γραπτού μηνύματος (SMS) στο 13034. Σε περίπτωση που ο χρήστης δεν πληκτρολογήσει σωστά τον Κωδικό Ραντεβού (λόγου χάρη, εξαιτίας τυπογραφικού λάθους). Θα λάβει απαντητικό SMS που θα τον ενημερώνει ότι ο Κωδικός Ραντεβού είναι λανθασμένος.\nΓια την τροποποίηση του προ-κρατημένου ραντεβού του, ο πολίτης εισέρχεται στην πλατφόρμα emvolio.gov.gr εντός 120 ωρών από τη στιγμή που έλαβε το ενημερωτικό SMS από τον αριθμό 13034. Εκεί ο πολίτης έχει τη δυνατότητα να δει και να τροποποιήσει όπως προτιμά το ραντεβού του. Σύμφωνα με τις διαθεσιμότητες ανά εμβολιαστικό κέντρο και να το επιβεβαιώσει.\nΤέλος, σε περίπτωση που ο πολίτης δεν επιβεβαιώσει το ραντεβού του (με ή χωρίς τροποποίηση) εντός 120 ωρών απελευθερώνεται η προ-κράτηση. Κι ο πολίτης έχει τη δυνατότητα μετέπειτα να προγραμματίσει νέο ραντεβού μέσω της πλατφόρμας emvolio.gov.gr.\nΠροηγούμενο άρθροΕφιαλτική «προειδοποίηση» Κίσινγκερ: Αυτή είναι η μεγαλύτερη απειλή για τον κόσμο\nΕπόμενο άρθροΔεν αρκεί μόνο μία συμφωνία στις Βρυξέλλες


ΣΚΕΦΤΟΜΑΣΤΕ ΕΛΛΗΝΙΚΑ: Έκθεση-κόλαφος από το Γραφείο Προϋπολογισμού: Έρχεται 4ο μνημόνιο, εάν...\nΈκθεση-κόλαφος από το Γραφείο Προϋπολογισμού: Έρχεται 4ο μνημόνιο, εάν...\n«Το 2016 δεν ήταν εύκολο έτος για την οικονομική και δημοσιονομική πολιτική. Ούτε θα είναι εύκολο το 2017 καθώς μάλιστα άρχισε με νέες καθυστερήσεις στην εφαρμογή του προγράμματος προσαρμογής (τρίτου Μνημονίου) και στην ολοκλήρωση της αξιολόγησης». Αυτό αναφέρει...\nστην ΕΔΩ τριμηνιαία έκθεσή του το γραφείο Προϋπολογισμού της Βουλής που επισημαίνει ότι εάν το Μνημόνιο εφαρμοσθεί ως το τέλος η χώρα έχει τη δυνατότητα να ξεφύγει από τα σημερινά αδιέξοδα.\nΠαράλληλα, απευθύνει προειδοποίηση για τις βαρύτατες συνέπειες που μπορεί να έχει η καθυστέρηση στην ολοκλήρωση της αξιολόγησης και τον κίνδυνο η χώρα να βρεθεί μετέωρη όχι μόνο χωρίς χρήματα από το πρόγραμμα, αλλά και ενώπιον του διλήμματος να διαπραγματευτεί ένα νέο σκληρότερο μνημόνιο χρηματοδότησης με τον ESM αν δεν καταφέρει να βγει στις αγορές το 2018, το οποίο αν δεν εξασφαλιστεί, θα οδηγήσει πλέον με βεβαιότητα στη χρεοκοπία και τη δραχμή με αποτέλεσμα την κατάρρευση της χώρας.\nΑποκάλυψη Λιαργκόβα στον realfm: Κίνδυνος για «νέο ‘15» και τροχιά Grexit αν δεν κλείσει έγκαιρα η αξιολόγηση\nΌπως επισημαίνεται, «η κυβέρνηση έκανε λόγο για έναν «έντιμο συμβιβασμό» κυρίως με τους εταίρους στην ΕΕ. Ο όρος υπέκρυπτε τεράστιες διαφορές απόψεων μεταξύ της κυβέρνησης και των θεσμών αλλά και μεταξύ των θεσμών (ΔΝΤ, Ευρωομάδα).\nΟ πρωθυπουργός είχε εξαγγείλει τον Οκτώβριο 2016 ταχεία ολοκλήρωση της δεύτερης αξιολόγησης εντός τριών εβδομάδων, πράγμα που έστελνε ένα μήνυμα αισιοδοξίας σε μισθωτούς και επιχειρηματικό κόσμο.\nΚατά την εκτίμησή μας ο στόχος αυτός να ολοκληρωθεί ταχέως η δεύτερη αξιολόγηση του τρίτου Μνημονίου (=προγράμματος προσαρμογής) ήταν ξεκάθαρος και ορθός, αλλά δεν επιτεύχθηκε.\nΟι σχέσεις με τους εταίρους επιδεινώθηκαν με αποτέλεσμα να φύγουν τα τεχνικά κλιμάκια από την Ελλάδα και να παραταθεί ο χρόνος για την ολοκλήρωση της δεύτερης αξιολόγησης, προφανώς όχι μόνο με ευθύνη της ελληνικής κυβέρνησης εφόσον κυριάρχησε η διαμάχη ΔΝΤ με την Ε.Ε. για το χρέος και τα πρωτογενή πλεονάσματα».\n«Υπάρχει ακόμα καιρός για το κλείσιμο της αξιολόγησης (που θα έπρεπε πάντως να είχε συμβεί τις πρώτες εβδομάδες του Δεκεμβρίου). Αν τελικά επιτευχθεί σε εύλογο χρονικό διάστημα (το αργότερο εντός Φεβρουαρίου), θα δώσει την δυνατότητα στην Ελλάδα να ενταχθεί ήδη στο πρώτο τρίμηνο του 2017 (πιθανότατα τον Μάρτιο) στο πρόγραμμα ποσοτικής χαλάρωσης της ΕΚΤ που θα επιτρέψει φθηνότερη και πιο άνετη χρηματοδότηση της οικονομίας.\nΟι τράπεζες θα μπορέσουν να αντλήσουν ανετότερα ρευστότητα από την ΕΚΤ και η κυβέρνηση θα αποσύρει βαθμιαία τους κεφαλαιουχικούς ελέγχους. Στη συνέχεια, ρεαλιστικό θα ήταν να επιδιώξει η κυβέρνηση, δοκιμαστικά έστω, την έξοδο στις αγορές.\nΗ χώρα θα μπορούσε να αποφύγει την εφαρμογή του περιβόητου «κόφτη», την υποχρέωση δηλαδή να περικόψει πρωτογενείς δαπάνες (μισθούς και συντάξεις κυρίως του Δημοσίου). Με το κλείσιμο της αξιολόγησης επίσης θα ενισχυθεί η εμπιστοσύνη στην οικονομική πολιτική και θα διευρυνθούν οι προοπτικές της οικονομίας.\nΣε συνθήκες βαθμιαίας εξομάλυνσης της οικονομικής κατάστασης και αυξημένης εμπιστοσύνης θα ήταν δυνατό να λυθεί το ζήτημα των μη εξυπηρετούμενων («κόκκινων») δανείων. Επίσης, θα αποκτηθούν μερικά «μαξιλάρια» στον Ευρωπαϊκό Μηχανισμό Σταθερότητας (ΕΜΣ) για την περίπτωση ανάγκης. Τέλος θα προχωρήσει το τριών σταδίων σχέδιο ελάφρυνσης του χρέους, που έχει ήδη συμφωνηθεί στην Ευρωομάδα. Ήδη ο ΕΜΣ ενέκρινε την εφαρμογή των βραχυπρόθεσμων μέτρων.1\nΗ ολοκλήρωση της αξιολόγησης θα σήμαινε επίσης ότι κλείνει σειρά ολόκληρη ευαίσθητων ζητημάτων και, τότε, μπορούμε ευλόγως να αναμένουμε ότι τα επόμενα δύο χρόνια θα επιστρέψουμε σε σταθερούς (= διατηρήσιμους) θετικούς ρυθμούς μεγέθυνσης που θα διευκολύνουν τη δημοσιονομική προσαρμογή.\nΗ ανεργία θα μειωθεί. Με δυο λόγια, αν το Μνημόνιο εφαρμοσθεί ως το τέλος η χώρα έχει τη δυνατότητα να ξεφύγει από τα σημερινά αδιέξοδα. Τα προηγούμενα δεν σημαίνουν ότι δεν χρειάζονται διαπραγματεύσεις π.χ. για ρεαλιστικούς δημοσιονομικούς στόχους. Σημαίνουν όμως ότι το κλειδί είναι οι μεταρρυθμίσεις.\n«Πού είναι λοιπόν το πρόβλημα; Το τρίτο Μνημόνιο (όπως και τα προηγούμενα) είναι ένα ευρύ και κατά βάση φιλελεύθερο πρόγραμμα εκσυγχρονισμού/μετασχηματισμού της ελληνικής οικονομίας, του κοινωνικού κράτους και της πολιτικής που συγκρούεται με τις κληροδοτημένες δομές, παραδοσιακές πελατειακές συμπεριφορές και αντικρουόμενες με αυτό αντιλήψεις για τον κόσμο και τη χώρα.\nΚάθε κεφάλαιό του αρχίζει ακριβώς με γενικές διατυπώσεις που προϊδεάζουν και νομιμοποιούν τις συστάσεις του. Σε θεωρητικούς όρους στοχεύει συνολικά στις αποτυχίες του (ελληνικού) κράτους και των κλειστών αγορών.\nΟι καθυστερήσεις, σε συνδυασμό με τις αρνητικές τάσεις που διαμορφώνονται στο ΔΝΤ για τη συμμετοχή του στο ελληνικό πρόγραμμα, απειλούν να ελαχιστοποιήσουν το ατμοσφαιρικό και το ευθέως οικονομικό όφελος που αναμένουμε από μια τελική συμφωνία.\nΟ εμφανέστερος αν και απλοϊκός δείκτης του οικονομικού κόστους θα είναι τότε η διαφορά ανάμεσα σε αναμενόμενους ρυθμούς μεγέθυνσης για το 2017 και 2018 και σε αυτούς που τελικά θα επιτευχθούν.\nΣτις 17 Δεκεμβρίου 2016 ο ΟΟΣΑ προέβλεπε ρυθμό μεγέθυνσης 1,3% για την Ελλάδα το 2017.2 Ως εκ τούτου, αν τελικά δεν επιβεβαιωθούν οι αισιόδοξες προβλέψεις της ελληνικής κυβέρνησης και της Επιτροπής για μεγέθυνση 2,7% (λόγω των πολλαπλών αβεβαιοτήτων) και τελικά προκύψει ρυθμός μεγέθυνσης 1% με 1,5% το 2017 (όπως π.χ. ΟΟΣΑ: 1,3%, Πανεπιστήμιο Αθηνών- Intelligent Deep Analysis: 1,01%3), αυτό σε απόλυτα μεγέθη θα σημαίνει, κατ’ αρχάς, μια απώλεια €2,2 έως €3,1 δισ. για την ελληνική οικονομία μόνο για το τρέχον έτος σε σχέση με το στόχο (σταθερές τιμές 2010).\nΤο χειρότερο είναι ότι η επιβράδυνση θα συμπαρασύρει και άλλα μεγέθη π.χ. φόρους. Έτσι διαγράφεται η απειλή νέων φαύλων κύκλων και μιας μακροχρόνιας στασιμότητας».